'Sistema elektroniko oro erasotua izan daiteke' | IKERLAN\n"Sistema elektroniko oro erasotua izan daiteke"\nDavid Gonzalezek, IK4-IKERLAN zibersegurtasun industrialeko taldeko arduradunak, euskal enpresak zeren mehatxupean dauden aztertu du Diario Vascorentzart\nEnpresek, instituzioek eta interneteko erabiltzaileek babes handiagoa eskatzen dute. Arrazoi horiek tarteko, azken urteetan IK4-IKERLAN lanean aritu da bere bezeroekin lankidetzan teknologiak eta produktuak garatzeko.\nZein da zure ikuspegi orokorra zibersegurtasunaz?\nZibersegurtasuna oso kontzeptu zabala da, eta inplikazio ezberdinak ditu lantzen den eremuaren arabera. IK4-IKERLANen zibersegurtasun industrialean aritzen gara, eta gure espezializazioa produktu elektroniko seguruaren garapenean datza. Zibersegurtasunaz hitz egitean, orokorrean, enpresetako edo etxeetako ordenagailuei egindako erasoetan pentsatzen dugu. Baina edozein sistema elektronikok, behar bezala babestuta ez badago, tokiko zein urruneko erasoak jasan ditzake (sarera konektatuz gero), eta gaur egun, sistema elektronikoak gure bizitzako alor guztietan daude.\nGuk zibersegurtasunaz dugun ikuspegia gure bezeroei produktu seguruagoak gara ditzaten laguntzean datza, besteak beste, kudeatzen duten informazioaren segurtasuna eta erabilgarritasuna babesteko, baita haien erabiltzaileei eskaintzen dieten funtzioena ere.\nZertan dira ezberdin zibersegurtasun industriala eta beste alorretan egiten dena?\nZibersegurtasun industriala, nagusiki, planta industrial bateko prozesuetan integratutako sistema elektronikoen babesera bideratuta dago, edo guztiontzako gertuagokoak diren sektoreetan, hala nola garraioa (autoak, trenak, igogailuak) edo energia.\nEsate baterako, ia sistema elektroniko guztiek dute software bat. Produktu hauen jabe ez diren pertsonek horietarako sarbidea izanez gero, bere funtzionamenduari buruzko isilpeko informazioa izan lezakete (bere diseinuari buruzko informazio baliagarria ateraz) edo aldaketak egin litzakete eta sistemaren funtzionatzeko modua aldatu, diseinatutako modutik desberdin, bere erabiltzaileak arriskuan jarriz. Imajina dezakezue zuen ohiko tailerrekoa ez den norbaitek zuen kotxeak daraman softwarea aldatzea, zuek horren berri izan gabe? Zer berme emango lizueke harekin ibiltzeak? IK4-IKERLANen produktu elektroniko batek izan ditzakeen ahultasunak aztertzen ditugu, eta konponbideak ezartzen ditugu kanpoko pertsonek produkturako sarbiderik izan ez dezaten eta aldaketarik egin ez dezaten.\nZertan espezializatzen da IK4-IKERLANen?\nArgi eta garbi industrian eta digitalizazioari lotutako arriskuetan. IK4-IKERLANeko EIKTen unitatean (Elektronika, Informazioa eta Komunikazioaren Teknologiak) 150 ikertzaile ari gara balio kate osoan produktua garatzen, sentsoretik hasi eta hodeiraino, gure bezeroentzako sistema txertatuak, konektibitaterako konponbideak edo plataforma digitalak diseinatzen. Eta garrantzitsuena dena, gure garapen guztien zibersegurtasuna diseinuaren etapatik bertatik lantzen dugu.\nEuskal industriari 40 urtez teknologia transferitzen dugun esperientzia da gure bermerik onena gure enpresetako digitalizazioaren eragile traktore moduan. Horren adierazgarri dira, esate baterako, Orona eta CAF enpresekin dugun elkarlan estua.\nZein da alerta maila?\nIK4-IKERLANen segurtasunaz dugun ikuspegia zibererasoetatik harago doa. Hain zuzen ere, enpresa askok adierazten digute gehien kezkatzen dituzten arriskuetako batzuk, internet bidezko urruneko erasoez gain, tokian toki egiten diren erasoak direla, erasotzaileak gailuetarako sarbide fisikoa duenean. Zorionez, Euskadin zibersegurtasun alorreko zentro teknologiko eta enpresa oso lehiakorrak daude, eta beste eragileekiko osagarritasuna bilatzen saiatzen gara. IK4-IKERLANen papera funtsezkoa da, esperientzia zabala eta sistema elektroniko seguruak garatzen espezializazio sakona duelako, beste zentro eta enpresek osagarriak diren jardueretan lan egiten duten bitartean, dela mehatxuak antzematen, dela gorabeherak kudeatzen.\nUste al duzu enpresetan nahikoa kontzientziazio dagoela?\nOro har, oraindik ere bidea egiteke dugula uste dut. Azken urteotan kontzientziazio maila asko hazi da, eta elkarlanean gabiltzan ia enpresa guztiak lanean ari dira haien produktu eta zerbitzuak seguruagoak izan daitezen. Egia ere bada abiapuntua oso desberdina dela sektorearen arabera, hain zuzen ere zibersegurtasuna ez baita izan betebeharra orain gutxi arte, eta, ondorioz, lan handia dago oraindik ere egiteko.\nHackerrak atzemateko amurik jartzen al duzue?\nEz. Egia da zenbait enpresek estrategia mota hauek inplementatzen lan egiten dutela, baina lehenago esan bezala, IK4-IKERLANen produktu seguruak garatzen zentratzen gara. Egin egiten duguna gorabehera baten ondotik ahalik eta informazio gehien jasotzeko mekanismoak ezartzea da.\nZibersegurtasuna inbertsio bat al da gastu bat baino gehiago?\nBai, jakina. Baina oso ongi zehaztu behar da kasuan kasuko inbertsio maila egokia zein den. Segurtasun neurrien kostua espektro oso zabal baten arabera alda daiteke, eta IK4-IKERLANetik enpresek haien produktuetan ahalik eta eraginkortasun handiena lortzeko inbertsiorik egokiena egin dezaten laguntzen saiatzen gara.\nNola bideratzen da prestakuntza, hain alor aldakorra izanik?\nUste dut hau dela esku artean dugun erronkarik handienetako bat. Lehenik eta behin, egun dugun zibersegurtasun eskaera nahiko berriki sortua da, eta prestakuntzaren eskaintza oraindik ere hasiberria da, modu esanguratsuan indartzen ari bada ere. Gainera, dagoen zailtasunetako bat da orain arte zibersegurtasunari buruzko ikasgaiak soilik informatika graduetan irakatsi direla, eta ez da erraza ezagutza elektronikoak eta segurtasunari buruzkoak uztartzen dituzten ingeniariak aurkitzea.\nLantzen ari garen konponbidea gaian espezializatu nahi duten ikasleen prestakuntza IK4-IKERLANen osatzen laguntzea da; adibidez, erreferentziazko unibertsitateetako doktore tesien bidez.


Historia eta kultura kolore berdez inguraturik, landa eremu, gune naturalak eta mendia maite dutenentzat. Goierri eskualdea bi Parke Natural dituen eskualde bakarra da Euskadin. Hemen gure kulturaren islada aurkituko duzu bere baserri, artzain eta ardiekin, giro berezi batean murgilduko zaituen lasaitasunaz inguraturik.\nKareharri, ibai eta iturburu handiak dituen erliebe liluragarria eskaintzen du Aralarrek. Landaredi aberatsa eta fauna interesgarria ditu: sai arrea, arrano beltza eta ugatza besteak beste. Zaldiak, behiak eta ardiak belardietan bizi dira, eta latxak ardiak -Idiazabal gazta bikainaren arduradunak- nagusi dira mendigunean bazkatzen .\nSeinalizatutako ibilbideak, bide berdea, ikuspegi panoramiko ederrak, aintzinako kobak...Hasiberri nahiz adituentzako ibilbide ugari. Kontsultatu aukera guztiak webgunean eta Aizkorri-Aratz eta Aralar Parke Naturaleen Interpretazio Zentroetan.\nGorde mugikorrak! Orientazio jolas eta ibilbide ezberdinekin lagunduko zaitugu zure umeak ibili, korri, salto egin....eta tirolina batetik salto egin dezaten, sekula ezagutu duzuen pagadi handienetariko batean edo zaldian ibili daitezen. Eta 7 urte baina gehiago badituzte, arroilen jaitsiera egin ahalko dute Aralarreko Parke Naturalean.\n70 metro luze dituen tunelak harrizko mendi bat zeharkatzen du, paraje izugarri batean kokaturik. San Adrian, erregeak, merkatariak eta Santiago bideko erromesak pasa diren historia handiko gune bat da. Mendeetan zehar Europatik Gaztelara sartzeko hainbat bidaiarien atea izan zen. Hain da garrantzitsua, garai batean naturaz gaineko zerbait iruditzen zitzaiela, batzuetan beldurgarria! Goierriko panoramika zabal bat ikusi nahi baduzu, familia guztiarekin egiteko txango hau gomendatzen dizugu. Iparraldeko Santiago bidea, San Adriango tunelarekin batera, UNESCO-ren gizateriaren ondare izendatua izan zen 2015. urtean.\nIdiazabal Gaztaren Ibilbidea edo GR-283a, Gipuzkoako Foru Aldundiko Berrikuntza, Landa Garapen eta Turismo Sailak sustatutako eta Gipuzkoako Mendizale Federazioak homologatutako ibilbidea da. Mendiko ibilbide zirkularra da eta 6 etapaz eta 95,7 km luzera ditu. Goierri, Urola garaia eta Debagoiena eskualdeak gurutzatzen ditu. Zailtasun ertaina du eta ez da behar ez goi mendiko ez eskaladako ekipamendurik. Idiazabal Gazta egiteko ziklo guztia ezagutuko duzu: Aralar eta Aizkorri-Aratz Parke Naturaletako ardien larreetatik gaztaren erdigune diren Ordizia eta bere azoka, eta izena ematen dion Idiazabal herria bisitatuz.\nLatxa ardia gure enbaxadore handia da. Milaka latxa ardi bizi dira Goierriko larreetan. Bere esnearekin, artzainek Idiazabal gazta artisau erara egiten dute. 13.000€-tik gora ordaindu dira gazta erdi batengatik enkante batean! Artzainaren ofizioak bizirik dirau Goierriko baserri askotan...ezagutu nahi baduzu, joan zaitez artzain bat ezagutzera eta berarekin ordu batzuk pasatzera, bere ardiak jetzi, gazta nola egiten den ikusi eta bere txabolak mendian ezagutu.


Gurpila berrasmatu | Iritzia | Berria\nHogeita hamar urte bete berri izanak baino, beste gertakari txiki batek konbentzitu nau bizitzako aro berri batean erremediorik gabe sartua naizela dagoeneko. Azaldu egingo dut. Aurrekoan, laguna eta biok parkean genbiltzala, hizketan hasi ginen birusak geure bizitzetan sortutako gorabeherei buruz, barne-paranoia sozializatu nahian. Gaiari muzin egiten saiatu ohi gara; beharbada, horrexegatik geure iritzi primarioak bortizki askatzeko zilegitasuna sentitu genuen orduko hartan. Sumindura kopuru nabarmen bat gazteei zuzendu genien. Ikusi al dituzu? Talde handietan bilduta, maskararik gabe, axolagabe, bizitzaz gozatzen aire zabalean. Zoazte etxera isolamenduan Tiktok bideoak grabatzera-edo, hankabiko birus-gordailu zoriontsu halakoak!\nOrduan konturatu nintzen errealitate gorriaz... gazteak kritikatzeak egin nau heldu, ez adinak. Hobeto esan, gazteei buruzko —horrela, oro har— epai kategorikoak botatzeko ausardia izan da nire Rubikon. Kasketa zaharrunoetan erortzea, alegia.\nBaina, aldi berean, nahitaezko samurtasun handia ere sentitzen dut nerabeei, gazteei buruz pentsatzean —berriz ere, haiek talde arrotz gisa ikustearen seinale—. Behin neure adinera iritsita, gogoetan hasi naiz: zenbat irakaspen sakonek zabaldu eta nahastu dizkidaten mundua eta bizitzari buruz neuzkan ideiak. Eta, batez ere, irakaspen horietako zenbat etorri diren ustekabean, zeharka, ia aipatu gabe. Heldutasunaren oinarriak finkatzen dituzten irakaspenak badira ere, zein arreta txikia eskaintzen dion askotan geure inguruneak.\nEz al da larria, esaterako, zenbat jende hutsetik ohartu behar izan den sexu-identitate bat baino gehiago existitzen direla? Nork eta noiz azaldu beharko luke zein berriak eta mugatuak diren historiaz, aurrerapenaz, nazioez eta bestez dauzkagun ikuskerak? Zein hutsalak eta kaltegarriak diren hainbestetan loriatutako harrokeria, hoztasuna eta botere nahia? Zein erraza den hurkoari luzaro kaltetuko duen mina egitea? Zein desegonkor dagoen tinko dagoena? Gizartea egituratzen duten egiak, sarri ezkutuak.\nHeziketaren mugez eta hutsegiteez pentsatzen dut. Belaunaldiz belaunaldi, zenbatetan izaten dugun gurpila berrasmatzeko beharra bizitzan, inork ez digulako esan planoak gertuko apalategi batean eskura eduki ditugula beti.


Akatsik gabeko antolaketa, zirkuito idiliko bat eta eguraldi ona Oñatiko Kilometroaken ezaugarri\nMila eta bostehun lagun behar ziren Igandean Oñatin egingo den Kilometroak 89ko zerbitzuak atenditzeko eta beste hainbeste egunotan zehar azpiegitura puntuan jartzeko.\nHoriek eta gehiago bildu dira atzo arratsaldean antolaketa arduradunek egunkari honi deklaratu ziotenez.\nAtzo San Migel eguna zen Oñatin, herriko festaburua, alegia eta horregatik beharbada azpiegitura mailako lan guztiak bukaturik zituzten: Ostirala eta larunbata herriko festa egun nagusiak zirenez jendea lehenago mugitu da eta dena prest utzita joan dira festetara.\nOñatik duela hogeita hamasei urte eratu zuen Munduko Kros Txapelketa izan da Kilometroak eratzerakoan herriak erabili duen erreferentzia.\nHerriaren izen ona jokoan bailego bezala egiten du jendeak lan eta hori kontajiatu egiten dela esan daiteke, sekulako arrakasta izan baitugu antolaketa bideratzeko orduan.\nAdin guztietako jendea mobilizatu da.\nHerriko hogeita bat soziedadeak izan dira eraketa honen oinarri eta ikastolaren inguruko jendea izan da zuzentzen aritu dena, esan zuten.\nEguraldi ona zirkuito hobean Kilometroak berri bat antolatzen den bakoitzean, agerira agertzen den buruhauste nagusienetakoa eguraldiarena izan ohi da.\nOñatiarrak ere kezka honekin ibili dira eta Usabiagarekin, ETBko metereologoarekin eta Pello Zabalarekin hitzegin ondoren, eguraldi ona garantizaturik dutela erabaki dute.\nIrlanda aldean antizikloia kokaturik dagoenez, eguraldi ona izango dela segurtatu digute eta ez gara Bideurretako mojetara ere joan mesede eske, esan zuten.\nEguraldiak lagunduko duela gauza segurua izanik, inoiz Kilometroetan izan den zirkuitorik ederrena izango da igandekoa, herri horrek dituen edertasun ugariez gozatzeko aukera eskainiko baitu.\nHasteko, esan behar da, Oñatiko hirigunea monumentuz jositako gunea dela: Unibertsitatea, San Migel eliza, Bideurretako monastegia, Lazarragako etxea eta beste hainbat Zirkuitoaren lehen eta bigarren arean kokatzen dira gehienak.\nLagungarri gisa, monumentu bakoitzari buruzko datuak panel batzuetan jarriko dira.\nHala ere, zirkuitoaren zatirik haundiena Aloña mendiaren magalean ezarri da.\nHerriko enparatzan dago Ikastola eta han jarri dute lehen area eta, Altzibarren, Zahor txokolate fabrikaren ondoan bigarrena.\nHirugarren Santa Lutzian, laugarrena Asentzion, bosgarrena San Martinen eta seigarrena Unibertsitatean Area guztiek kerizpe guneak dituzte, zuhaitz ederrekin.\nZirkuito nagusi honek bost kilometro eta seirehun metrotako luzera du.\nArea guztiek bista onak badituzte ere, Asentziotik dagoke ikuspegirik ederrena.\nGuztietan baselizak dira eta San Lutziatik Asentzio bitartean dagoen Tokillo baserrian sorpresatxo bat ezarriko dute antolatzaileek.\nUr faltarik ere ez da izango, hirur iturri natural baitira bidean.\nOiñati egunotan festetan dagoela kontutan izanik eta kanpotar asko etor daitezkeela pentsatuz, kanping bat ere antolatu dute Tuertokua deitzen zaion zelaian, bertan gosari, bazkari eta afariak ere emango direlarik.\nBide ekologikoa Zirkuito nagusiak eskaintzen dituen edertasunekin asetzen ez direnentzat bide alternatiboa ere prestatu dute oñatiarrek, zirkuito ekologiko bezala bataiatua dutena.\nBide ekologiko hori zirkuito nagusiaren hirugarren areatik, Berezaotik konkretuki, abiatuko da 4.800 metrotako itzuli baten buruan laugarren areara, Asentziora, irteteko.\nUbao erreka inguruko pista zati txiki batetaz kanpo, zolu guztia porlanezkoa da.\nGoizeko 9etan Bitoriano Gandiaga poetak bere testu bat irakurriz jarriko da martxan makinaria haundi hori eta egun osoan zehar izango da zertaz gozatu eta zer ikusirik.\nGandiagaren poema horren mila kopia eman ditu argitara antolaketa batzordeak beranduago joaten direnek ere mezuaren berri izan dezaten.\nHasierako giroa segurtatzeko txalaparta, Zubietako Zanpatzarrak, Oñatiko Banda eta Herriko Txistulariak izango dira.\nZirkuitoaren sei area nagusietan zehar edozein adin, gusto eta zaletasun asetzeko adina ekintza eta ekitaldi izango da.\nErredakzio honetara igandeko Kilometroetara joateko dei eginez iritsi diren idazkien artean euskal eskola nazionala erreibindikatuz HBk argitara eman duena aipa daiteke.


"Besteen faltak aurrean, norberarenak bizkarrean" - - Alea.eus\n"Besteen faltak aurrean, norberarenak bizkarrean"\nEmaize Sexologia Zentroa 2018-12-20 16:53\n"Zer eramaten ditu gazteak koitoari ematen dioten garrantzia ematera eta ez bere gogo eta desioei jarraikiz egitera".\nGazteen harreman erotikoen inguruko datuen ikerketak erraz aurki ditzakegu. Lehen koitorako adina, hauen maiztasuna eta horren bitartez lortutako asetze maila neurtzen dira batik bat. Galdeketa erabat koitozentristak dira, desioak, bakoitzaren berezitasunak eta bestelako joko erotikoak aintzat hartzen ez dituztenak. Horietan erreparatuz gero "aurretikoak" bezala agertuko dira. "Aurre" aurrizkiak "lehen" esan nahi du, beraz egin ditzakegun bestelako jokoen inguruan galdetuko balute, koitoa aurreko beroketa ariketa gisa litzateke.\nIkerketa hauen emaitzak baloratzeko solasaldietan interpretazio bitxiak egiten dira: "gazteek koitoari garrantzia gehiegi ematen diete", "kopurua kalitatea baino gehiago baloratzen dute", "gero eta lehenago hasten dira", "uste baino gutxiago aldatu da gai honetan"…\nHau zalantzan jarri behar dugu, neurri batean behintzat. Gazteekin egunero sexualitateaz eta erotikaz gabiltzanok, lehen koitoaren aurreko espektatibak eta beldurrak azalarazten ditugu, bestelako jokoen inguruko hausnarketa errazten dugu, gizarteak bere gain egiten duen presioaren pisua eta nola aurre egin, besteengandik jasotzen duten eredua lantzen dugu beraiekin, besteak beste. Eta beraien desioak eta nahiak gizarteak eskatzen dienarekin bat ez datozela ikusten dugu askotan. Bai, hala da, beste pertsonekin harremanak izateko gogoa izan dezakete, baina agian ez besteek espero duten adinean edo moduan. Eta hemen dago koxka!\nZerk eramaten ditu gazteak koitoari eta "birjinitatea galdu" beharrari ematen dioten garrantzia ematera eta ez bere gogo eta desioei jarraikiz aritzera? Zergatik zenbatzen dituzte beraien harremanak trofeoak balira? Zergatik begiratzen diote erlojuari zenbat minutu iraun duten jakiteko gozamenez egon diren kontuan hartu ordez? Zergatik egiten dituzte "aurretikoak" eta ez elkarrekin jolastu?\nNahaspila honetatik ateratzea uste baino errazagoa da. Helduok erotika eredu zorrotza dugu gurean eta galdeketak helduok prestatzen ditugu guretzako garrantzitsuak diren "itemak" jarriz; horiei erantzuten diete besterik ez zaielako galdetu. Gazteei zuzenduriko komunikabide, etxe eta ikastetxetako heziketa, tailerrak eta bestelakoak helduok zuzentzen ditugu eta ezinbestean gure eredua transmititzen dugu; hortaz, hain harrigarria iruditzen zaigun gazteen erotika hori, gure erotikaren isla hutsa da. Erantzun ditzagun hauek ba!\nHelduok koitoari bestelako praktikei baino garrantzia gehiago ematen diogu? Kopurua aintzat hartzen dugu? Eta maiztasuna? Gure ligeak zenbatzen ditugu? Koitoen luzapena erlojuan begiratzen dugu? Orgasmoak ezinbesteak zaizkigu? "Aurretikoak" edo joko erotikoak egiten ditugu?…\nBai andere-jaunak, hauxe da heldu askoren eredua. Koitoa praktika nagusitzat dugu eta orgasmoa bertan lortu behar den ideala. Beste guztia horren inguruan antolatzen dugu gure bizipen erotikoak mugatuz eta gazteei hori transmitituz.\nZelan erdigunean eta protagonista paperean gozamena jarriko bagenu?


Esekitokia arropa panel pala, 1 iltze 30 cm - Tridecor\nHastapen > Panelak lama eta osagarriak>Panelak, MDF >Osagarriak Lama>Amu eta Hangers>ESEKITOKIA ARROPA EGITEKO LAMA,1 ILTZE 30 CM\n5580 Elementuak Elementuak\nEsekitokia arropa panel, pala, 1 iltze. Beso hau egiteko aukera ematen digu posizioa jantziak aurrean.\nBesoa zuzen batekin gelditu\nMateriala: chrome Metal\nTop: 1 iltzea\nArropa esekitokia zuzen hori ikusteko aukera ematen digu jantziak in eskailera. Ezin hobeak dira esposizioa hainbat produktu, batez ere, arropa.\nPISUA 0.380 g\nGutun-azalak egiteko opari paper-orea Kolorea:...\nPaperean zelulosa: Neurriak:- Zabalera: 26...\nPaperezko gutun-azalak, beltza 39x30+12 cm 50...


Txirikorda gauzatzeko udalaren eta Ugartondoko hirigintza batzarraren arteko hitzarmena onartu dute osoko bilkuran - Albisteak - Usurbil\nTxirikorda gauzatzeko udalaren eta Ugartondoko hirigintza batzarraren arteko hitzarmena onartu dute osoko bilkuran\nTxirikorda gauzatzeko akordioaren arabera, maiatzean eskuratuko du udalak exekuzio proiektua: hala, Eusko Jaurlaritzaren dirulaguntza eskatzeko bidea izango du udalak.\nBelaunaldien arteko etxebizitza komunitarioen proiektua, Txirikorda, gauzatzetik pauso bat hurbilago dago apirileko osoko bilkuraren ostean. Izan ere, udalak eta enpresa eraikitzaileak adostutako hitzarmena onartu zuten, EH Bilduren eta PSEren aldeko botoekin; EAJk abstentziora jo zuen. Akordioaren arabera, maiatzean eskuratuko du udalak proiektuaren exekuzio proiektua, eta horrek dirulaguntzak eskatzeko eta esleitzeko bidea irekiko du; Txirikordaren inguruko urbanizazioa eraikitzaileen ardura izango da, gainera.\nAurreko legealditik dator proiektua. Agurtzane Solaberrieta Mesa alkateak azaldu duenez, Eusko Jaurlaritzarekin hainbat bilera egin ditu udal-gobernuak, eta, haien esanetan, Txirikorda bezalako proiektuak “bete-betean” sartzen dira euren dirulaguntza lerroetan. Laguntza horiek jasotzeko, udalak behar du izan proiektuaren sustatzailea, Solaberrietaren esanetan. “Bide interesgarri bat zabaldu zitzaigun, proiektu hori ia %100 finantzatzeko aukera delako”. Enpresekin hitz egin, eta ez zutela inolako arazorik jarri azaldu du Solaberrietak: gauzak horrela, eraikin publiko horren kostua zenbatekoa zen adostu zuten enpresekin (1.423.000 euro), eta diru hori jasota, udalak bideratuko du proiektua. “Malgutasunez jokatuko dugu, eta diru hori lau fasetan jasotzea adostu dugu: akordioa sinatzean %25, obrak esleitzean beste %25, lanak hastean beste %25, eta, azkenik, beste %25 lanak amaitzean”.\nHurrengo urratsak zeintzuk izango diren ere aurreratu zuen Solaberrietak: exekuzio proiektua Eusko Jaurlaritzan aurkeztuko du udalak, dirulaguntzak eskatzeko, eta, ebazpena eskutan, obrak esleitzeko prozedura hasiko dute.\nEAJk, bere aldetik, baieztatu zuen azken hirigintza batzordea izan zela lehenengo aldia Txirikordaz entzun duena udalaren barruan; prentsaren bidez gehiago jakin dutela. Horrez gain, ekipamenduak beteko dituen behar sozialez harago, beharren ikuspegi zabalago bat aintzat hartuta, zalantzan jarri zuen Txirikorda proiektua ote den lehenetsi beharrekoa. Proiektuaren hurrengo urteetarako bideragarritasun ekonomikoaren azterketa bat egin beharko litzatekeela ere nabarmendu zuen.\nSolaberrietak “harrituta” erantzun zion: “Ziur nago batzorde desberdinetan hitz egin dela; lehentasunen azterketa, berriz, aurreko legealdian egin zen”.\nOroitzapena eta Fermindegi\nHirigintzari lotutako beste bi puntu ere landu zituzten atzoko plenoan. Batetik, Oroitzapena etxeko jabeek eskatu dute eraikin horren gehienezko etxebizitza kopurua aldatzea: lau izatetik, sei izatera pasatzea, alegia. Horretarako, egin beharreko tramiteak egin dituzte, eta udal-arkitektoaren aldeko txostena lortu dute. Plenoan, aldaketa hasieraz onartzea adostu zuten, EH Bilduren eta EAJren aldeko botoekin eta PSE-EEren abstentzioarekin.\nFermindegi bideari dagokionez, lehen 125 metroko zatia, errepidea eta Fermindegi baserriaren arteko zatia permutatzea onartu zuten, EH Bilduren eta PSE-EEren aldeko botoekin eta EAJren abstentzioarekin.


Zer eskatzen zaie zehazki Belarriprest eta Ahobizi rolak hartzen dituzten herritarrei? - Zumaia - Baleike.eus\nZer eskatzen zaie zehazki Belarriprest eta Ahobizi rolak hartzen dituzten herritarrei?\nOnintza Lete 2020-10-17 09:00\nAurreko Euskaraldian bezala, oraingoan ere herritarrek Ahobizi edo Belarriprest txapa soinean jartzeko aukera edukiko dute azaroaren 20tik abenduaren 4ra, euskararekin bakoitzak duen eguneroko harremana sakontzeko helburuarekin. Hemen daude, puntuz puntu, rol bakoitzari dagozkion ezaugarriak.\nHilabete eskas falta da Euskaraldia iristeko, eta zabalik dago izen-ematea herritarrentzat, euskararekin duten loturaren arabera Belarriprest edo Ahobizi rola aukeratu, eta azaroaren 20tik abenduaren 4ra txapa soinean jarrita, euskararekiko norberaren harremana sendotzeko modu kontzientean.\nRol bakoitzaren atzean dauden ezaugarriak puntuz puntu zehaztu dituzte egitasmoko arduradunek, eta kartel koloretsuak sortu dituzte azalpenak emateko. Aukeratu zurea, eta oraindik izenik ez baduzu eman, sartu Euskaraldia.eus atarian. Doakoa da, eta oso erraza.


Gripea 2016-2017: birusa kontsumitzen duen pronostikoa. 2017ko gripearen sintomak helduetan eta umeetan, tratamendua\nGripea 2016-2017: zer motatako birusa espero da (OMEren pronostikoa). Ume eta helduentzako gripearen sintomak eta tratamendua\nHeldu eta haurren kopuru handi batek gripearen birusa pairatzen du urtero. Errusia eta Ipar hemisferioko herrialde askotan epidemia izaten da hotz denboraldian zehar, giza gorputza gutxienez infekzio desberdinen aurka babesten denean. Epidemiologoen arabera, 2016-2017ko gripea aktiboki agertuko da aurtengo azaroan eta abuztuan, nahiz eta udaberrira arte immunitate baxua duten pertsonen gaixotasunaren sintomak ikusi. Edonola ere, ez izua. Etengabeko prebentzioa eta tratamendu egokia gaixotasun hau gainditu ahal izango du gure herrialdeko helduen eta haurren biztanleriaren ondorio minimoak izateko.\nGripearen aurreikuspena 2016-2017rako - zer birus mota espero dira\nLurralde jakin batean eragindako epidemia posible bat prestatzeko, aldez aurretik arazo hau arretaz jartzen da. Arau orokor gisa, batzorde sanitarioaren eta anti-epidemien batzordearen bilera egiten da uda amaieran, dagoeneko dagoen birusari buruzko informazioa eta Munduko Osasun Erakundeko adituek emandako tratamenduaren arabera.\nEpidemioaren probabilitatea eta izaera gaixotasunaren azterketan oinarritzen da eta planetaren hedapena kontrolatzen du. Ipar Hemisferioko herrialdeetan 2016-2017ko udazkenean eta neguko denboraldian aurreikusitako OMEren arabera, honako birusaren birus motak espero dira:\nA / H1N1 (Kalifornia 04/2009) Hau da gripearen tentsiorik ohikoena, eskala handiko epidemiak eragiten dituena. 2009an, gaixotasuna Ipar Amerikako biztanle askok jo zutenean, birusa "California 04/2009" izendatu zuten. Epe medikoaz gainera, H1N1 "txerri gripea" ere deitzen zaio, gizakiak ez ezik, baita animali askok ere, bereziki etxeko txerriak ere. Jende gehienetan, H1N1 gertatzen da ondorengo konplikazioak gabe, nahiz eta botika larririk ez egon. Hala ere, birus hori ahaztu gabe, ezinezkoa da. Gaixotasunaren forma larria pneumonia birari bizkorragoa da, sintomak agerraldiaren ondoren 24 ordu lehenagoko tratamendu egokirik gabe heriotzara eramanez.\nH3N2 (A / Hong Kong) Influenza tentsio hori isolatu zen 2014an Hong Kongeko masa-epidemia zehar helduen eta umeen artean. Arrisku nagusia infekzio honekin giza sistema immunologikoan "pobreen ezagutza" da. Ikerketa medikuaren arabera, H3N2 agertu zen birusaren tentsioen mutazioak direla-eta, batez ere hegazti kaltegarriak. Biztanleriaren gaixotasun hau immunitatea ia ez da existitzen den kasuetan, oso garrantzitsua da txertoa modu egokian txertatzea. Batez ere, arrisku-talde deiturikoak aplikatzen zaizkio - erretiroko adineko haurrak eta pertsonak. H3N2 gripeak eragindako konplikazioen artean, hala nola bronkitisa eta pneumonia bezalako gaixotasunak, premiazko tratamendua behar da. Era berean, asma bronkiala eta gaixotasun kardiobaskularrak areagotu daitezke.\nB / Brisbane Birusa B gripearen subtype da. 2008an Australiako Brisbane hirian antzeman zen lehen aldiz eta oraindik gaizki ikertu diren motak daude. Infekzio hau diagnostikatzeko zaila da sintoma inplizituak direlako. Hala eta guztiz ere, hau ez da kezkagarria merezi, B-ren eragina askoz ere arriskutsuagoa baita talde A taldekoak baino. Toxikoki, gaixotasun mota hori bai helduek bai umeek toleratzen dute, tratamendu larria ez da eskatzen, eta, are garrantzitsuagoa dena, ez du konplikazio larriak ditu.\nGripearen iragarpena 2016-2017 epidemiologoek iradokitzen dute eskala handiko epidemiak ez direla espero. Hala eta guztiz ere, horrek ez du esan nahi sistema immunologikoa gogortzeko eta estimulatzeko beharra dagoela, batez ere birusaren etengabeko mutazioa eta, aldi berean, gaixotasunaren tratamenduaren aurreikuspenen emaitza.\nGripea 2017: helduen sintoma nagusiak\nSintomaek eragindako gripe mota espezifikoa zehazteko ia ezinezkoa da, tentsio ezberdinek antzeko sintomatologia dute. Gainera, hauen edo beste seinaleen larritasuna ez da soilik birusaren gainean, baizik eta pertsona baten egoera orokorrean. Gripearen sintoma batzuk berdinak dira helduentzako ohiko arnas gaixotasunen kasuan. Hala ere, ARVI eta ARIren infekzio hori bereizteko aukera dago. Helduen gripearen sintoma nagusiak hauek dira:\nsukarra handia (39-40 gradu) eta sukarra;\nmina eta artikulazioetan mina arintzen;\nburuko mina larria;\nahultasun orokorra, pentsamenduak eta ekintzak zehazteko ezintasuna;\nbegi mukosa hantura;\nEztul lehorra bularrean ondoez osatua;\nkoria edo faringitisa.\nBuruko mina eta sukarra handia gripearen sintomak dira helduetan\nGorputzean sartzea, lehenik birusa ez da agertzen. Inkubazio epea 3-5 egunekoa izaten da, eta horretan ez dago sintomaik. Gaixotasuna aste batez irauten du, baina tratamenduaren amaierak pertsona bat geldoegi eta nekatuta sentitzen du, eta une honetan beste gaixotasun batzuetara joaten da. Helduentzat bereziki da hau, helduen artean gripearen sintoma larriak izaten ohi direnean, batzuetan goragalea eta oka lagunduta.\nInfekzioaren sintomak eta ARVI haurrak\nIkuspegi psikologikotik, helduarekiko bere gaixotasunak bere seme-alaben gaixotasuna baino errazago bizi du. Haurraren organismoak hazten jarraitzeko prozesua edozein kasutan infekzio birikoen erasoak jasango dituela ere, oso garrantzitsua da aldi horretan lasai egotea eta tratamendua medikuaren gomendioen arabera zorrotz betetzea. Kasu honetan, gurasoek jakin behar dute haurraren SARS sinple eta sintomak nola bereizten diren. Baby SARS sintomak:\ngorputzaren tenperatura 38 ºC arte (altuera gutxitan igotzen da);\ngorputzaren xahutzea ahula da;\nOngizate orokorra ona da;\neztul moderatua, gaixotasunaren agerpenaren ondoren agertzen dena;\nbegi bistako sudurra, sarritan malgua sudurra;\neztarriko garbitasuna (sintoma nagusietako bat).\nInfluenza seinaleak umeetan:\ngorputzaren tenperatura 39 ° C baino handiagoa (3-4 egun iraun dezake, tratamendua izan arren);\nGorputzeko intoxikazio goxoa, hotzeriak, izerdia, buruko mina, zorabioak, artikulazioetan ahotsa adierazten duena;\neztul 2 eta 2 egunetan gertatzen da, bularrean mina duenarekin;\nSudur sudurra ez da berehala itxurazkoa, eta askotan ez da ARVI bezain ahulena;\nbegien gorrixka posiblea.\nHaurraren tenperatura altuak larrialdietarako tratamendurako seinale gisa erabili behar dira. Umeak maiz hotzez estutu egiten badu, eztarriko minak eragiten ditu eta tenperatura 37-38 ° C-tan mantentzen da edo ez dago guztiz falta, arnas aparatuko infekzio akutuen sintoma nabariak dira. Ohiko infekzio birikoak ere ez dira traktuko gastrointestinaren nahasteak, askotan H1N1 gripearen kasuan gertatzen diren haurrengan. Infekzioaren eta ARVIren sintoma nagusien artean, gaixotasuna da. Lehenengo kasuan, gaixotasunaren agerpena beti akutua da, eta, aldi berean, arnas infekzio akutua akutua izaten da.\n2016-2017 birusaren tratamendua helduen eta umeengan\nJakina denez, prebentzioa tratamendu onena da. Gripea babesteko, honako gomendioak jarraitu behar dituzu:\nTxertoa egiterakoan. Lehenengo antigorputzak 7-10 egun igaro ondoren, hobe da hilabete bat gutxienez inokulatzea epidemia agerraldiaren aurretik.\nEz itzazu jendetza handien lekuak. Zentzu horretan bereziki, barruko espazio arriskutsuak - baldintza horietan, birusa gaixoa eta osasuntsua oso azkar transferitzen da.\nHigienearen arau orokorretara egokitu: eskuak garbitu, erabili kopa, koilara, platera eta eskuoihal bakarra.\nGela aireztatu eta garbiketa bustia egin gutxienez egunean 2 aldiz.\nGorputzaren egoera orokorra hobetu, multivitaminak egikaritu eta hartuz.\nEgokitze txertoak gaixotasunaren sintomak hobetzen ditu eta tratamendua nabarmen errazten du. Giza immunitatea lortzeko gaixotasunak kudeatzen badu, orduan, birus gripearen tratamendua bi seme-alaba eta helduentzat medikuaren gainbegiratze zorrotza egin beharko litzateke. Espezialista batek bakarrik jakingo du zein botika eraginkortasun nahikoa izango den kasu kliniko jakin batean eta zein tratamendu programa jarraitu behar duen. Gripean, oso garrantzitsua da ohean atseden hartzeko. Seguruenik, zeregin horretarako helduentzat zaila izango dela dirudi, gutxienez astean baja gaixoa hartzeko beharra baitute. Hala ere, gaixotasun hori tratatzeko alternatiba ez da. Influenciado con la influenza es muy peligroso para sus complicaciones, lo que puede afectar al funcionamiento de las respiratorias, cardíacas y musculares. H1N1ren kasuan, oherako atsedena ezeztatzea larria izan daiteke. Nahiz eta lehen aipatu dugun bezala, espezialistek ez dute aurtengo urtebeteko amaieran eta hurrengo urteko hasieran ager daitezkeen epidemiak aurreikusten, lehen sintomak gertatuz gero, helduentzako eta haurren birusaren prebentzioa eta tratamendua gomendatzeko jarraibideak bete behar dira. Norberaren osasunarekiko jarrera zaindua eta arreta mediko kualifikatua, 2016-2017 gripea eta, garrantzitsuena, bere konplikazioak larriagotuko zaizkizu.\nInfluenza tratamenduaren sintomak eta metodoak\nMedikuntza herrikoian aromaterapia gaur egun\nLesioa - belauneko lesioak\nCausas y trastornos del trago\nGripearen birusaren kontrola egiteko prebentzio neurriak\nNola esango al du harremanak gizonari?\nEsne karamelu eta krema gazta tartak\nKsenia Sobchak ustezko Maxim Vitorgan traizio egin zuen\n2016ko Aste Santua: noiz ospatzen dugu Kristoren Igandea distiratsua aurten?\nBenetako zaporetsua eta txokolatezko pasta\nDiabetes mellitus: sintomak eta tratamendua\nInterneten bilera egin ondoren\nNola azkar nekea kentzeko eta azkar indarra irabazteko\nEguraldi aldaketetan gorputza babesten dugu\nCactus cleistocactus, zaindu\nAhuntz esnea haurtxoan\nEmakumeen jateko ohiturak\nBaratxuri olioa aplikatzea\nNon aurkitu bitaminak neguan?


2011.12.11: Gorbeia :: Itxartu\nInicio > 2011.12.11: Gorbeia\nOhi bezala Itxartu Mendigoiale Taldea 2011. urteko bere azken txangoan Gorbeiara joango da eta, ondoren, Gopegiko Artzegi Jatetxean izango du bazkaria.\nIrteera: 8:00etan Algortako Batzokiaren aurrean dagoen bus geltokitik.\nAurten Gorbeiarako igoerarako 2009an egin zen bera hartu du Itxartuk, Muruatik.\nOndorioz, geroxeago agertzen diren oharrak ere 2009rako prestatu zirenak beraiek dira. Urte hartan txango guztien kontakizunak idatzi genituen eta denak liburu batean bildu genituen. Liburu hartan idatzita dagoen txango haren kontakizuna ere ikusgai daukazu hemen behean.\nIbilbide bera egiteko arrazoiak, besteak beste, hauek izan ditugu: ibilbide erraza, zailtasun ertainekoa, bai iraupenagatik zein metatutako igoeragatik.\nIgoeta eta jaitsiera toki beretik egingo da. Hala, norberak nahi dueneraino igo daiteke, gailurrera heldu gabe, eta nahi duenean atzera jo dezake\nNahi izanez gero, Gorbeiara abaitu gabe beste aukera batzuk ere badaude. Aurreko pasartean aipatutakoaz gain (nahi deneraino igo eta Muruara itzuli), Gorbeiako harrobira (4,2 km) joan daiteke zailtasunik gabe edo Mairuelegorreta Kobazuloetara (harrobietatik 45 minututara).\nEta aukera hauek osatu daitezke jaistean oinez Muruatik Gopegiko Artzegi Jatetxeraino (2,8 km) joanez\nAutobusa + bazkaria: 30 €\nBazkaria bakarrik: 25 €\nIzena emateko, bakoitzak dagokion diru kopurua Itxartu Mendigoizale Taldeak BBK-n duen 2095 0022 00 9106732999 kontuan sartu behar du, diru-sarrera egiten duen pertsonaren izen-abizenak jarriz eta, gure txangoetara etortzen ez den norbait izanez gero, bere telefonoa ere adieraziz.\n2009ko ibilaldiaren kontakizuna


:: Tres dies amb la família ::\nLea-ren, filmaren protagonista, aitaldeko aitonaren heriotzak Vich i Carbó familia biltzen du hiru egunetan zehar. Léa Frantzian bizi da eta horrela, bere gurasoak eta katalan burgesiako gainerako senideak berraurkitzen ditu. Bizikidetza biziak, familia-harremanen eragina azaleratzen du; benetan garena, izan nahi duguna eta baita, inoiz izan ezingo garena itxuratzen duen eragin beldurgarri eta erabakigarria.\nMar Coll hasiberriaren kamerak, arbuio eta gerturatze barne- pultsu baten bidez begiratzen ditu bere pertsonaiak. Baina era berean, lasaitasunez, hauek ezagutarazteko beharrezko denbora emanez eta familiaren erritmoa, bere mututasun eta kanporakoitasunak, errespetatuz.\n2009/10/06 · TRES DIES AMB LA FAMÍLIA · Espainia · 2009 · 86 min · Zuzendaritza: Mar Coll · Gidoia: Mar Coll, Valentina Viso · Argazkia: Neus Ollé-Soronellas · Muntaketa: Elena Ruiz · Ekoizpena: Televisió de Catalunya (TV3), Televisión Española (TVE), Escándalo Films S.L., Institut Català de les Indístries Culturals · Aktoreak: Dafnis Balduz · Eduard Fernández · Nausicaa Bonnín · Artur Busquets · Josep Maria Busquets.


iPhone | Liburutegia\nMUSIKARIENTZAT APP-AK (2)\nIPod Touch, iPhone eta iPad aplikaziotarako ezberdinak. Batzuk ordainduta daude eta beste batzuk doan.\nDoako aplikazioak (iPod Touch, iPhone eta iPad-erako)\nMiso Music: Plectrum (Miso Media).\nPerkusio tresnen hatzetarako, gitarra, ukulelea, baxua, mandolina …\nKontsulta eta deskargatu\nLyrics Writer HD Apx Web-etik\nZure letrak idazteko eta ahotsa edonon grabatzeko, bikain edonon egindako konposizioak idazteko.\nWizard ™ LE Eskala\nWizard Scale LEk lau eskala erabilgarrienetakoak eskaintzen ditu, pentatoniko nagusiak, pentatoniko txikiak, handiak eta txikiak barne. 10.000 modelo baino gehiago eskaintzen ditu, Scale Assistant-en bertsio osoa edozein plataformako aplikaziorik zabalena da eta benetan optimizatutako interfazea eskaintzen du iPhone eta iPod touch-rako.\nMusika idazteko aplikazioa. Konposatutakoa esportatu daiteke\ngero PDF formatuan. Bertsio osoak MIDI esportazioa ere ahalbidetzen du.\nTuneUp Planet Waves-en sintonizatzaile digitala da, D´Addario konpainiaren familiakoa, musika tresna osagarrien munduan ospe handia duena. TuneUp-ek zure iPhone edo iPod touch kalitateko sintonizatzaile eramangarri bihurtzen du. Modu dedikatuak, halaber, gitarra, baxua, biolina, banjo eta bestelako sokadun instrumentuetarako.\nSampleTank doan (IKMultimedia).\nSoinu arsenal osoa edukitzeko eta iRig MIDI bidez kontrolatzeko aukera eskaintzen du.\nOrdaineko aplikazioak (iPod Touch, iPhone eta iPad-erako)\nLyrics Writer HD (Apx Web)\nIdatzi zure letra eta grabatu ahotsa edonon. Android, Windows Phone 7 eta BlackBerry aplikazioentzako aplikazio bat ere badago.\nGuitar Tools (Planet Waves)\nAplikazio honek gitarra-jotzaileentzako hainbat baliabide ditu: eskalak, akordeak, sintonizadorea, metronomo eta beste.\nNext Page (OnStage Technologies)\nZuzendaritza musikalerako aplikazioa, partiturak edo PDF fitxategiak sinkronizatzen ditu, zure partituraren edozein orrialdera jauziak antolatzen, markatzen ditu, aldatzen ditu, eta AirTurn BT-105 haririk gabeko pedala onartzen du.\nTeklatu erreproduzitzaileentzako eskalak eta akordeak.\nSymphony pro de Xenon Labs, LLC.\nPartitura editore guztiz eramangarria, MusicXML, MIDI, ABC eta PDF formatuak kudeatzen ditu esportazio gaitasun aurreratuak dituztenak ere MP3an.\nOrain dela denbora gutxi Aplikazio hori Mac-rentzat baino ez zegoen eta orain iPhone eta iPad-n ere erabilgarri dago. GarageBand-ek zure iPad, iPhone edo iPod touch bihurtzen du ukipen-tresnen eta grabazio estudioen bilduma osoa. Beraz, zauden tokian musika sor dezakezu.\nPosted in APP MUSIKALAK | Tagged ios, iPhone, mac


Horregatik, Anime seriea ikusi behar duzu: Kamisama Kiss! - Beste Batzuk\nHorregatik, Anime seriea ikusi behar duzu: Kamisama Kiss!\nKamisama Kiss inoiz ikusi ditudan anime puruenetako bat da.\nAnimazio harrigarriz, kolore ederrez eta mezu onez beteta dago. Ikuskizun honek nahi gabe irrintzi egingo zaitu eta nire zerrendaren goialdean dago.\nAhots aktoreetako bat, J Michael Tatum, lan harrigarria egiten du Tomoe pertsonaia ahozkatzen eta drama guztiaren erdian erliebe komiko pixka bat ere gehitzen du.\nIkuskizuna izeneko neska bati buruzkoa da Nanami Momozono eta nola bihurtzen den jainkosa egoiliarra Japoniako Mikage Santutegiaren.\nIkuskizuna Nanami bere apartamentutik bota zutenean hasten da.\nAitak ez du ibilbide historiko handiena eta ezin du zaindu, ezta bera ere. Gau inguruan dabilela bota egiten dute eta Nanamik ezezagun bat salbatzen du txakur batetik, baina ez daki ezezaguna Mikage Santutegiko jainkoa denik.\nGarai guztietako anime serie onenak\nEskerrak emateko, ezezagunak Nanami musu ematen dio kopetan, Nanami Mikage Santutegia zaintzeko ardura jaraunstera behartuz.\nErantzukizun berri hori lortuz, a ere irabazten du familia Tomoe izena du, maiz guztiekin eta guztiekin% 400 egiten duen moduan jokatzen baitu, baina beti Nanamiren bila etortzen da.\nBehin baino gehiagotan Nanamik etengabe borrokatu behar du indar gaiztoekin, baina ez du inoiz bihotza galtzen eta berak ez du inoiz amore ematen.\nKamisama Kiss-en gauzarik onenetakoa Nanami eta Tomoe-ren arteko harremana loratzen ikustea da.\nNanami Tomoe-rekin maitemintzen hasten da, eta horrek ikuskizun honek ematen dizkizun sentimendu guztiak gehitzen dizkio. Bikote hau nire 'ontzi zerrendaren' goialdean dago, zalantzarik gabe, eta lehenengo atala ikusi nuenean hasi nintzen bidaltzen.\nHalako batean, Tomoek Nanami galdetuko dio ea zigilatu dezakeen kontratu ezaguna berarekin, musu egin dezakeen galdetzea bezalakoa da. Eszena horrek kontrolik gabe irrintzi egiten ez bazaitu, zerbait gaizki egon behar da zurekin.\nKamisama Kiss-ek ere badu animazio ederra estiloa.\nIkuskizuneko koloreak pastel eta ederrak izan ohi dira, eta artelanak ondo eginda daude. Tomoeri janztea gustatzen zaio kimono koloretsuak, eta kolore horiek bere izaeraren edertasun orokorra gehitzen dute.\nIkuskizun hau harrigarria da oso garbia delako.\nKamisama Kiss-ek borroka eszena batzuk ditu han eta hemen, baina, oro har, anime bikaina da bere amodioagatik.\nHarreman eta moral onen adibideak erakusten ditu baita estres eta tentsio egoeretan nola jokatu ere. Japoniako jainkoetan sinesten ez baduzu ere, Kamisama Kissek merezi du erloju bat merezi izatea.\nKamisama Kiss-en ikas dezakezun ikasgai onena da - erantzukizuna hartzea garrantzitsua da, batez ere espero ez duzunean.\nNanamik, zalantzarik gabe, ez zuen zaindu beharko zuen santutegiko jainkosa bihurtuko, baina hala ere erronka onartu zuen. Erronka horrek izugarri aldatu zuen bere bizitza, baina horrekin batera jo zuen.\nBizitzak kurbak botatzen dizkigu beti, eta Nanami bezala aurre egiteko modua bilatu besterik ez dugu!\nNabarmendutako irudiaren iturria: Nanami eta Tomoe horma papera\nZergatik da Katsuki Bakugou My Hero Academia-ko pertsonaia onena?\nBizitza ikasgai garrantzitsuenak D. Gizon grisak irakatsi zidan\nJarrai ezazu Masaomi Soma Instagram .\ngarai guztietako 20 animarik onenak\nhulu 2017-n bikoiztutako anime zerrenda


Lorategiko barraskiloen eta bareen izurriei aurre egitea | Consumer\nIzurrite horiek gauez eta euriaren ondoren egiten dute eraso, batez ere, eta haien gogortasunak galera handiak eragiten ditu baratzean eta lorategian\nGauez ateratzen dira ezkutalekuetatik eta bidean baba edo mukosa arrasto bat uzten dute, lehortutakoan zilar-kolorea hartzen duena. Barraskiloak eta bare-bareak moluskuak dira, eta kalte handiak eragin ditzakete lorategian, batez ere hezetasun handiko eremuak baditu. Izurrite horiek bidean uzten dituzten seinaleak beldar-kateek sortutakoen antzekoak dira: hosto zulatu eta gorriak zerrendetan. Horiei aurre egiteko, egunean zehar erabiltzen dituzten ezkutalekuak kendu behar dira, tantakako ureztatze-sistema bat erabili behar da lurretik gehiegizko hezetasuna kentzeko, edo usain txarra duten landareak erein.\nBarraskilorik eta baratzerik gabeko lorategiak eta baratzeak\nBarraskiloen eta bareen erasoak galera handiak eragiten ditu baratzean eta lorategian, baldartasunak landare eta barazkien hostoak eta zurtoinak desagerrarazten baititu, eta kimuak, fruituak eta loreak jaten.\nUrte sasoiaren, euriaren eta inguruko hezetasunaren arabera erasoen eta kalteen intentsitatea aldatzen den arren, komeni da guardia ez jaistea inoiz. Lorategian muki-arrastoren bat hautematen bada, lanari ekin behar zaio, eta hura desagerrarazteko neurriak hartu.\nLehenik eta behin, lorategia sasi edo hondakinik gabe utzi behar da. Huntza hostotsua ere molusku horien ohiko babeslekua da.\nHarrapari naturalak, hala nola ahateak edo dortokak, aliatu onak dira izurri mota horren aurkako borrokan.\nHorma, hesi eta hesietan barraskiloak eta bareak ibiltzen dira. Horrelakoetan, errazena eskuz kentzea da. Beste aukera bat tranpa bidez harrapatzea da. Horretarako, taula altu bat edo kaxa bat jar daiteke lorategian, babesteko. Haien azpian gordetzen hasten direnean, nahikoa da egunero garbitzea.\nAnimalia txiki horiei ez zaizkie usain biziak gustatzen, eta, beraz, arrastoan edukitzeko aukera ona da espezie usaintsuak ereitea, hala nola erromeroa, begoniak, izpilikua edo geranioak.\nHarrapari naturalak beste aliatu batzuk dira izurri mota horren aurkako borrokan. Horregatik, ahal den guztietan, komeni da lorategian ahateak, antzarak edo dortokak izatea. Kontrol kimikoari dagokionez, metaldehidoa da barraskiloen eta bareen aurka egiteko printzipio aktiborik erabiliena.\nTamaina txikiko izurrite handi bat\nBarraskiloak eta bareak, edo limakoak, molusku gasteropodoak dira, gauez ibiltzen direnak eta leku heze eta ilunak nahiago dituztenak. Egunez, sasiak dauden lekuetan, landare tapizatzaileen azpian, deskonposizioan dauden hostoetan eta abarretan egoten dira.\nGau bakar batean, lerden batek pisuaren erdia adina hosto eta kimu jan ditzake.\nHostoak, loreak, kimuak edo fruituak. Bi animaliek jatun jatorra dute eta kalte handiak eragin ditzakete. Gau bakar batean, lerden batek pisuaren erdia adina hosto eta kimu jan ditzake.\nBi barraskiloak eta bareak bidean uzten duten mukosagatik hautematen dira, eta horri esker mugi daitezke. Lurra heze ez dagoenean, ezin dute mukirik sortu eta, beraz, ezin dira mugitu. Horregatik, hilabete beroenetan lurreko geruzarik hezeenetan lurperatzen dira, euriak noiz itzuliko zain. Gauza bera gertatzen da termometroek tenperatura minimoak markatzen dituztenean, neguko zurruntasunak ez baitituzte ongi jasaten.\nbarraskiloak lerden limacos-eu Plagas-eu


Hontza ertaina askatzen dugu – Centro Martioda\nHontza ertaina askatzen dugu\nMartxoak 29an Hontza ertaina (Asio otus) baten bila joan ginen. Errepide baten ondoan aurkitu zuten.\nHegaztia, heldua, traumatismo handia zuen, barneko odoljarioa, hegoa hautsita eta ukondoa luxatuta. Gainera, hipotermikoa zegoen.\nLehen hilabetea oso zaila izan zen, animaliari kosta egin zitzaion jaten hastea eta tenperatura mantentzea, baina pixkanaka hobera egin zuen eta uztailaren 21ean agertu zen lekutik gertu askatu genuen.\nPrevAnteriorUrubi baten askapena ekarritako familiarekin\nSiguiente3 Mirotz urdin askatzen dituguNext


Malaka (malaysiera: Melaka) Malaysiako estatu bat da. Malakako penintsularen hegoaldean dago, Malakako itsasarteetako ekialdeko ertzean. Haren mugak dira Negeri Sembilan estatua iparraldean eta Johor estatua hegoaldean. Hiriburua Malaka Hiria da. Estatuak 1.664 km² ditu, eta 2010ean 788.706 biztanle zituen, hau da, 470 bizt/km²-ko dentsitatea. Hiru barrutitan banatuta dago: Erdialdeko Malaka (Melaka Tengah) (314 km²), Alor Gajah (660 km²) eta Jasin (676 km²). (eu)


Lortu Realeko Kamiseta bat zure dortsal gustukoenarekin | Keler - Donostia 1872\nLortu Realeko Kamiseta bat zure dortsal gustukoenarekin\nfrom 30.09.2021 - to 31.10.2021\nAnimatu Reala zure kamiseta gustukoenarekin!\nIgo zure erosketaren tiketa argazkia 10€ko gutxieneko gastuarekin Keler-en, data eta establezimendua agerian dituela, eta aukeratu zure neurria.\nRealaren 50 kamiseta zozkatuko ditugu Keler-ekin. Izan zaitez parte hartzen lehenetarikoa, eta lortu zure kamiseta! Lehenengoan lortzen ez baduzu, ez kezkatu, nahi adina aldiz parte hartu dezakezu erosketa-tiket berri bat igota.\nMesedez, ziurtatu zure telefono-zenbakia behar bezala idatzi duzula, irabazleetako bat izanez gero zurekin harremanetan jarri ahal izateko.\nPROMOZIOAREN LEGE-OINARRIAK “LORTU REALEKO KAMISETA BAT ZURE DORTSAL GUSTUKOENAREKIN”\nSA DAMM elkarteak (aurrerantzean, «antolatzailea») A08000820 IFK eta Rosselló, 515 - 08025 Barcelona egoitza soziala dituenak, “LORTU REALEKO KAMISETA BAT ZURE DORTSAL GUSTUKOENAREKIN”\npromozioa antolatu du, KELER markapean komertzializatzen diren produktuak sustatzea xede.\n2. Promozioaren lurralde-eremua.\n3. Promozioaren indarraldia.\nPromozio hau 2021eko urriaren 1ean hasiko da eta 2021eko urriaren 31n amaituko da.\n4. Promozioaren hartzaileak.\n5. Promozioaren mekanika.\nZozketan parte hartzeko, ezinbesteko baldintza da Keler produktuak erostea gutxienez 10€ko zenbatekoarekin.\nErosketa Euskadiko edo Nafarroako edozein hipermerkatu edo supermerkatutan egin beharko da, eta sustapenetik kanpo geratuko da Horeca kanala (tabernak, jatetxeak, diskotekak eta abar).\nErregistroa baliozkotzeko sartu pasahitza\nErregistratu eta gero, parte-hartzaileak erosketa-txartelaren kopia bat atxiki beharko du: ondo irakurtzeko moduan egongo dira establezimendua, data, Keler produktutan egindako erosketaren zenbatekoa eta txartel-zenbakia. Ondoren, segurtasuneko «capcha» bete, eta lege-oinarri hauek, pribatutasun-politika eta webguneko cookieak onartu beharko dira.\nErregistratzeko prozesua amaitutakoan, parte-hartzaileak "eskerrik asko parte hartzeagatik" mezu automatikoa jasoko du. Behin erakundeak partaidetza hori baliozkotzen duenean, oinarri hauetan ezarritako baldintzak betetzen badira, eta "une irabazle" batean parte hartu badu (ikus 6. atala), "irabazle" mezu elektroniko bat bidaliko zaio saria jasotzeko beharrezkoak diren azalpenekin. "Irabazle" izan ez den parte-hartzaileari "ez irabazle" dela dioen mezu elektroniko bat bidaliko zaio, parte hartu izana eta Kelerrengan izan duen konfiantza eskertzeko. Erosketa-tiket baliogabe bat edo bestelako informazio okerren bat igo duen parte-hartzaileari "parte-hartze baztertua" mezu elektroniko bat bidaliko zaio, berriz ere parte hartzera animatzeko.\n6. Sariak eta une irabazlea.\n"UNE IRABAZLEA" bitartez banatutako sariak ERREALEKO 50 KAMISETA DIRA.\nSariak ezin izango dira beste edozein oparirekin aldatu, ezta dirutan emandako konpentsazio baliokidearekin trukatu ere. Saria ezingo zaio beste inori besterendu.\nSustapena amaitutakoan sariak geratzen badira banatzeke, S.A.DAMMek sariak esleitu gabe utzi ahal izango ditu, eta egokitzat jotzen duenaren arabera erabili ahal izango ditu.\nHainbat "une irabazle" ezarriko dira notarioaren aurrean, eta "une irabazle" horietako batean parte hartzen dutenek, erantsitako informazioa baliozkotu ondoren, "irabazle" mezu elektroniko bat jasoko dute saria jasotzeko behar den informazioarekin batera.\n"Une irabazleak" aldez aurretik hasiera-ordua finkatuta duten 9 egun dira eta "une irabazle" bakoitzeko 5-10 irabazle egongo dira (une irabazleetan ezarritako egunaren arabera). Ordutik aurrera, partaidetza "baliodunek" saria lortuko dute, "une irabazle" bakoitzeko 5-10 irabazleen artean banatu arte. Une irabazleetako batean sari guztiak banatu ez badira, antolatzaileek egokitzat jotzen badute, sariak handitu ahal izango dituzte hurrengo une irabazlerako, eta horrela hurrenez hurren.\n7. Antolatzailea erantzukizunetik salbuestea.\nAntolatzaileek ez dute erantzukizunik izango parte-hartzaileek Real Sociedad De Futbol S.A.Deko arduradunek kamisetak lortzeko dituzten atzerapen, zailtasun edo eragozpenen aurrean.\n10. Zozketaren oinarriak onartzea.\nEta hala jasota gera dadin, adostasun-froga gisa, honako agiri hau sinatzen da Bartzelonan, 2021eko irailaren 25ean.


Irekia Eusko Jaurlaritza - Gobierno Vasco :: Lehendakariak Gobernu eta alderdi politikoen arteko “hitzarmen zabala” eskaini du bakea finkatzeko\nLehendakariak Gobernu eta alderdi politikoen…\n\nLehendakariak Gobernu eta alderdi politikoen arteko “hitzarmen zabala” eskaini du bakea finkatzeko Iturria: Irekia\n\n\n\n\n\n\n\n\nIñigo Urkullu lehendakariaren ustez, askoz “eraginkorrago eta zentzuzkoa” da elkarrizketa erraztea, espetxe politika eta oroimenaren insituzioaen inguruko liskar “zaratatsuak” baino. Lehendakariak adierazi du bake eta bizikidetza lortzeko aukera “historikoa” dela eta horregatik, Gobernuen eta indar politikoen arteko elkarrizketa bidea proposatu du bakea finkatuko duen “ahalik eta hitzarmen zabalena” lortu ahal izateko. Horixe da, Eusko Jaurlaritzaren Bake eta Bizikidetza Planak esaten duena, gehitu du. Urkulluk adierazi duenez, “Euskadiren ondarerik nagusiena bakea da” eta ziurtatu du ez garela izu garaira bueltatuko. Halere, lehendakariak azaldu du bakea landu egin behar dela eta ezin dela jokatu ezer ez balitz aldatu.\nIñigo Urkullu lehendakariak Madrilen egin den Europa Forum-ean hitz egin du gaur goizean. Arlo ekonomikoan eta ziurgabetasunak alde batera utziz, Urkulluk bere ikuspegi positiboa eta errealista erakutsi du. Lehendakariak esan du nahiz eta Euskadi atzeralditik irten den, krisiak darrai y susperraldiko epe “luze eta zorrotza” aurreikusten duela. Ekonomia arduratsua proposatu du, industrian, inbertsioan, berrikuntzan eta nazioartekotzean oinarriturik dagoena. “Enplegu arduratsua” sortzen lagunduko duen ekonomian inbertitu behar dela esan du. Ideia hauek oraintsu onartutako eta 6.475 milioi esleitu zaion Enplegu eta Surpertze Ekonomikorako Programa Orokorrean jasota daudela gehitu du.\nHelburua krisitik irtetzea dela defenditu du Urkulluk, baina “inor atzean utzi gabe”, horixe baita Jaurlaritzaren konpromisoa, zerbitzu publikoak bermatzea: osasuna, hezkuntza, eta babes soziala. Lehendakariak gogorarazi du Jaurlaritzaren aurrekontuaren %73 sail hauetara zuzenduta dagoela.\nEstatus juridiko-politiko berria\nLehendakaria Euskadiren autogobernuaz ere mintzatu da. Iñigo Urkulluk ziurtatu du euskal nazioatasuna badela eta ezin daitela ukatu. “Euskal gizartea identitate politiko, kultural ezberdina duten pertsonez osaturik dago” eta ondorioz, gizartea “plurala da”. Lehendakariak azaldu du gatazka politikoak bide politikoetatik konpontzen direla eta gauzak horrela, Legebiltzarrean estatus politiko-juridiko berriaren inguruko akordioa lortzeko bideari ekin zaio. Lehendakariak uste du Legebiltzarra leku aproposena dela akordioa egikaratzeko “pluraltasun eta aniztasunaren” gunea delako.\nAzkenik, etorkizunerako erronken artean lehendakariak Europara jarri du begirada “Euskadi 2020” izena daraman proiekturarekin. Etorkizuneko ikuspegi berria da eta hurrengo erronkak zerrendatu ditu: Euskadi giza garapenari dagokionean hiru herrialde aurreratuenen artean egotea, pobrezia tasa %5ean ezartzea eta langabezia tasa %6 baino baxuagoa izatea. Lehendakariak adierazi du erronka dela Euskadin Bakean eta Bizikidetzan bizitzea eta “hitzartuta eta berretsitako” estatus berria lortzea.\n(Hitzaldia erantsitako dokumentuetan)\nIntervencion_del_LHK.pdf 300 KB (application/pdf)\nEusko Jaurlaritzak lanean jarraituko du «ETAren amaiera ordenatua» lortzeko


Ramon Ger. Bakean izan (Erratzuko kanposantuan). | baztango haizegoa\n« Karitateko alabak eta Elizondoko Konzenzionistak.\nDoctor Navarrus »\nazaroa 13, 2014 egilea baztangohaizegoa\nHaurren Dominu matuen ahots mekanikoa gibelan utzita “Domine Mattua, Domine Mattua, Domine Mattua….Maten baizu sos bat, ta errezatuko dazut Aite Gure bat”… azaroko lehenengo guztiak bezala, kanposantura derrigorrezko bisita (por siaka ea asertu behar diren aitetxi ta Aamatxi) egin nuen.\nBerriz ere, hilerrian barna galdu nintzen, hilobietako harri grixa higatuak behitzen eta lore berrien usain gozoz desorientatuta, azken honta arras ezaguna ari den Iturzaeta familiaren hilobiko aingeruarekin (Baztan triolojiarengatik) aurrez aurrrez topatu nintzen. Granituko aingerua, gaur egun Elizondoko kanposantuko\nElizondoko Iturzaeta hilobiko aingerua, Argazkia nacho.tv blogetik hartuta dago.\nbisita gehien duen ehortz-tokia izanen da eta egun hortan nabaria zen. Handik ez urrun, baita ere bisitatzen den Javier Ziga margolariaren hilobi xumea dago eta nere gauzetan galduta ninzela ta, oharkabetuta bere aurrean negoen…artilezko txanoa kendu eta; egun ederre margortzeko, maixu! apal ahozkatu nun (nere humore ergel ta beltza eta, nere lotsa!). Hilobiak zirela eta gauze bat bertzera eramaten duenez…bertze hilobi batez oroitu nintzen, Xabi torres aspaldi aipatutatako bertze hobi batez, edo ustezko hilobi batez…baina buruan nuen ustezko zuloa, eta barruan deskansatzen zuna, ez zeuden Elizondoko hilerrian, baizik Erratzuko kanpusantuan, hala bai diote garaiko kronikak!, lehenengo karlistadaren kronikak! Ramon Ger komandante karlistak..,akabatua izan ondoren Erratzun lurperatua izan zela.\nErratzuko kanposanto neoklasikoren arrotzendako zokoan, egonen da luperatua Ramon Jer militarra. Jer komandatearen istorioa ahotz etorri zizaidan, baina ia Ballarenak bere “Erratzuko kontuak” blogan, 2012ko martxoan aski ederki azaltzen digu pasarte bitxi hau. XIX.mendearen 20. hamarkada hasieran, Spainian, Hirurteko Liberala edo konstituzionala (gaztelaniaz: Trienio Liberal) ezaguzen den garaian gaude. Fernando VII.aren. Seiurteko absolutistaren ondoren, 1820ko urtarrilaren batan, Rafael del Riego teniente koronelaren jazarraldi militarra gertatu zen, (Amerikako kolonietan matxinatuen aurkako espedizio bat zuzentzeko enkargua jaso zuenean). Jazarraldi honen ondorioz Fernando VII.a eta Nafarroako III (1841artio Nafarroa erresuma da) Kadizen, konstituzioa onartzea behartzen diote. Espainako erreinua (Nafarrokoa ere), monarkoia absolutistatik monarkia konstituzionalara pastu da-\nHerrialdea ezegonkortasun garai luze batean murgildu zen, bi alde badira, bi idei, bi alderdi; liberalak, gobernatzen dutenak, Errege Konstituzionala nahi dutenak eta absolutistak edo errealistak, “facciosoak” ere deituak, aurka agertzen hasten direnak, errebelatuko direnak eta Franzestadan (frantziarraren kontrako Independentzia Gerra, 1808-1812) erabilitako taktikak jarraituz, gobernuaren aurka abiatuko direnak.\nKontuan hartuz, Iparraldean, Frantzian, monarkia absolutista ezarria zegola berriz (Napoleonen inimperioaren porrota ondoren) Azaroaren zortzian “Cortes Generales”-en dekreto baten arabera Madrilgo Gobernuak erabakitzen du “resguardo de primera linea” bat Erratzun jartzea eta “de segunda linea ”bat, Elizondon eta Arraiozen (badaezpada, porsiaka). Erran dugun bezala nafar errealistak, segidan hasi ziren organitzatzen eta mugitzen eta 1821eko abenduan, absolutista nafarrek erabakitzen dute “División Real de Navarra” antolatzea eta Nafarroa korritzen hasten dira. Nafar absolubisten talde honen kronikak Andrés Martin, Uztarroz-eko apaiza utzi digu,”Division Realeko” partaidea bai zen. Absolutisten mugimentu hauek, eragina izan zuten Baztanen. Abenduaren 16an Baztango “Milicia Voluntaria” (Gobernua) Elizondon bildu eta bi konpainia antolatzen da. Bata Zigan (Basaburua eta Erbereko biztanlekin osatua) eta bertzea Elizondon (Baztangoiza, Elizondo eta Elbeteko milizianoekin), milizia bakotxak ehun soldadu, ofizialak barne osatzen dute. Miliziak konbokatuak eta pres zeuden absolutistak agertzen baziren, miliziak konbokatuak eta pres zeuden, “bailara” facciosoetatik defendatzeko.\nErralistak naparrak gogo eta berotasun handiz ibili arren, ez dute itxarondako arrakasta izanen, Agoizko merindadean ibili ziren ia gehienez, eta Baztanen apenas, sarraldi batzuk aparte, ja. Erratzuko Iriarteko semea, Gaston kapitainak izandakoa bezala, Aldudes aldean errealista talde bat harrapatu zula, (gehienak apaizak ziren). Errealistak Frantziara behin eta berriz atzera in behar dute, Frantzia nahiz eta ez ofizialki matxinada absolutistaren alde ez agertu begi onez begiratzen du Errealistei.\nDivision Real de Navarra, 1822ko urtarrilan Frantzia aldera pasa egin da eta hilabete batzuz gelditze da, hobekiago antolatzeko eta hobekiago…hornintzeko (Frantzia absolutistaren laguntza du). Udaberriarekin, “La Division Real de Navarra” berriz jartzen da mugimenduan, Nafarroan sartzen dira, baina hontan ez dira partida ustelak, batallonak dira. Egoerak gerra itxura hartzen du eta absolutistak indarrak haunditzen joanen dira, jada bortz batalloi dira eta Quesada jeneralek eta Guergué-ek bertze batzuen buru dituzte. Funtsean bere ekintzen eremua Nafarroako ipar-mendebaldea (Zangoza eta Alto Aragon-eko muga) eta Lizarraldea izanen da…nahiz eta Baztanen ta bere inguruan, udaberrian zehar mugimenduak izan; Apirilean Toledo errejimentu liberala Alduderaino sartuko da “Juanillo facciosoa ” kontrolatzeko, Ekainaren 11n, Erratzuko miliziak (gobernu aldekoak) 30 gizoneko talde bat muga pasten ikusten dute, Banka aldera joaten dira…\nErrealistak Erronkari, Zaraitzu, Aezkoa, Erro, Zangotza eta haien inguruetan jaun eta jabeak dira eta hori kontolpean izanda Nafarroa osoan zabaltzea naho dute. Abuztuan Baztan aldera joatea erabakitzen dute eta horretarako pintza moduan hurbiltzen dira. Divisionaren multzo haundiena, Quesada jenerala, Belatetik eta Guergué jenerala Erratzurat Alduden barna, pintza bat inez bailara bere aldera eraman nahi dute. 20an Irunberritik atra ziren, 21 Belaten zeuden ta 22anAlmandozen, 23an Guergué Erratzun eta bi taldeak 24 Elizondon biltzen dira, Baztandarrak 300 arma uzten dute plazan bakearen alde daudela erranez. Bai Erratzun ta bai Elizondon, errealistak, leuntasuneko eta gozotasun haundiko herritarrak kusten dute. Ez denak, Baztandar liberal aunitz eta “el resguardo militar” Bera aldera alde egin zuten eta handik Irunera. Gobernuak erreakzionatu zuen eta 24an Iruñetik Tabuenca koronela soldadu, zaldi eta kainonekin Baztan aldera abiatzen, biztartean Irunen zeudenak kontraerasoko dute. La Division Real de Navarra Baztan utzi behar du.\nGerra segitzen du, Baztan berriz liberalen eskutan dagola, hauek dira inguruko absolutisten postuak erasotzen dutenak orain.Baztandar liberalak 1822ko azarotik 1823ko urtarrilako tarte horretan, Errealistek Luzaiden zuten hospitala hiru aldiz erasotzen dute. Bizitartean , “Division Real de Navarra” Nafarroako ipar-ekialdera abiatzen da eta otsailean, Alto Aragon aldean daude su ta fuego!. Otsailaren 17an, Alto Aragoneko 1º bataillona eta Nafarroako 6º. batallona (batallon bat da, Franzestadan izen berbera erabili zuen Mina jeneralak, Jaka inguruan suertatutako partida izendatzeko) Huescan dira, batallon honen buru Ramon Ger komandantea da. Martxoan Hueskatik bueltatzen dira eta gauz harrigarria egiten dute, “la Division Real de Navarra”, armada guzia Donibane Garazira doa, han uniforme eta arma berriez hornituko dire. Bizpa hiru aste pastuko dituzte prestatzen Espainako Gobernu liberala botarazteko eta absolutismoa berriz jartzeko. Apirila aldera muga pastuko dute baina ez dira bakarrik egonen beraiekin San Luisen Ehun Mila Semeak daude (Santa Aliantzak erabaki du parte hartzea, santa alianza erreinu absolutistak osatzen dute, Frantzia, Austria, Rusia…). Ehun semeak Apirilaren 9an Donostin sartzen dira eta Nafarroko errealistak Iruña setiatuko dute. (setioa sei hilabetez luzatu zen, irailaren 16an errenditu zen). Bidean Errralistak gelditu ziren herri ta postu garrantzisuak kontrolatzen, hoien artean Erratzu (muga ondoan). Maiatza aldera, Erratzu, Nafarroa errealisten “1er Batallon del Alto Aragon 6º de Navarra” eskuetan dago, eta haien buruRamon Ger komandantea. Bigarren aldi Erratzu errealisten eskuetan dagola, eta hontan ere espantu gutti eta Ger eskatutako guztia man zuten (begiratu Ballarenaren Erratzuko kontuak). Komandatea gutun baten bidez herritarren “borondatea” eskertu zun.\nGerra segitzen du, San Luisen Ehun Mila Semeak Bilbo hartzen dute, eta Urrian Kadizen daude. Ehun Milek ez zuten benetako erresistentziarik topatu, eta indar liberalak inguratu zituzten, Kadizeraino atzera egin zutenak gobernua eta erregea berarekin batera, praktikan euren bahitua zena. Errege boterean Fernando VII.a berrezarri izanak Hamarkada Doilor deritzon garaia abiarazi zuen (1823-1833), non “Desiratua”k absolutismoa berrezarri zuen.\nUrteak pasa ziren eta tronuaren ondorengotza arazoagatik suertatu zela berriz era Liberalak indartsu eta berriz ere aurrean kontra iten berberak…baina izen ezberdin batekin, Errealistak karlistak bihurtu ziren eta 1821.ean egin zuten bezala 1833.ean berriz arma hartu zituzten gobernu liberalaren contra. Lehenego Karlistadan Ramon Ger Teniente Koronel kargua du (1823ko gerra amaitu ondoren, Teniente Coronel de la Plana Mayor de los Voluntarios Realistas de Huesca izendatuko diote) eta segitzen du Nafarroako 6. eta Aragoiko 1ºko burua izanenez, oraingoan karlista bezala. Kronikak diote (“La Gaceta de Madrid”) 1934ko apirilaren 19an Huesca aldean borroketan zebilela eta liberala apresatu ziotela, Zaragozara eaman zutela eta hordu horietarako fusilatua izanen zela. Baina dirudi ez zutela hil, eskapatuko zen (1822an ere preso zegola lortu zun ihes egitea) edo agian presoen truke batean aldatuko zuten, zeren hiru urte geroxago Barbastron agertzen zaigu, eta “El Eco de Comercio ” , 1937ko ekainako 5an dion bezala, Nafarroa aldera abiatzen da….baita ere dio “El Español” kazetak;-“sei napar batallonak Alto Aragoia inbaditu nahian dabiltzala eta haien buru, Ger Koronela dago“.\n1939an gerraren bukarea hurbil dago, talde karlistaren higadura itzela izan da. Uneko karlisten buru Rafael Maroto jenerala da, eta 1839ko abuztuaren 31n Espartero jeneral liberalarekin batera Bergarako besarkada edo Bergarako hitzarmenarekin (aurkezpen sinbolikoa da, Bergaran egindakoa. Bi egun lehenago Oñatin sinatu zuten hitzarmena) Euskal Herrira Lehen Karlistaldiaren amaiera iritsiko da. Karlistek aldarrikapen aunitz galdu zituzten eta denak ez daude konten “hitzarmenarekin”. Marotoren kontra (Esparterorekin bakea lortzeko negoziazioetan zegolako) jartzen diren jeneraletako batzuk, Marotok exekutatu zitun Lizarran, hoien artean Guergué ( 1822an Erratzun ibilitakoa), bertze batzuk erbesteratu ziren. Baina Bergaran ez daude eukaldun guztiek, batalloi nafar aunitz ez dute onartzen eta egun batzuk lehenago alatxatu dira, kaosa da nagusi Nafar iparraldea, Bidasoa aldea, Baztanen batez ere, Nafarroko 5. (baztanen 1,834 sortutako batailona) 11. (Baztan Bidasoan akuertalatutako batailona) eta 12.( baita ere Baztandarrez osatutakoa) bataillonak amotinatzen dira eta “Erregea bizi dadin, Maroto hil dadin!” ohiura, lapurtu, hil eta amorrua, ikara ta beldurra zabaltzen dute. 1839.aren abuztuko hondar egunak. Baztanen eta Bortzirian dauden soldadu karlistak erotu dira, ofizialak bildurtu eta eskapatu, tropa asaldatua, Urdazubin bere jenerala (Moreno) hiltzen dute, Beran sarraskia, Elizondoko aduana asaltatua, andrak eta haurrak kolpatuak…eta agintari aunitz erahilak…hoien artean Irailaren batean Erratzun.. Ramon Ger teniente koronela! (nahiz eta “El Eco de Comercio” ageri Elizondon fusilatua izan zela). Dirudi 1823an bezala Erratzun zegola eta bakearen ondorioz, bere soldaduak Marotista hitzateagatik fusilatu zutela. Ramon Ger egun berean herriko hilerrian lurperatua izan zen.\nErratzuko hilerria, Argazkia gensobrarbe.blogspot.com. blogetik hartuta dago.\nPost hau iteko erabiloi den materiala.\nErratzuko kontuak blog interesgarriko “Baztan eta errealistak, Erratzu eta Ramon Ger” posta. Xabi Ballarena ( 2012ko martxoa 2)\nCasa e Infanzones de Sobrarbe blogeko “En memoria de un infortunio. Erratzu y Ramón Ger” posta. J.M.Uriarte (2013ko otsailaren 12).


Hiri-lantegiak eta kaleko musika Ibaiertzean jaialdiaren bigarren edizioaren ardatz, ostiral eta larunbat arratsaldez, Etxabakoitz auzoan\nDoako lantegiak eta kontzertuak programatu dira Herri Parkean, Urdanoz multzoko 7aren aparkaleku ondoko orubean, non esku-hartze artistikoa egin baita\nOstiral eta larunbat honetan, Etxabakoitz auzoan izango da Ibaiertzean jaialdiaren bigarren edizioa, eta bi egunez, atari zabalean, musika, kalea, kultura eta komunitatea izango dira nagusi. Kontzertuak eta lantegiak Herri Parkean izango dira, Urdanoz multzoko 7 zenbakiko aparkaleku ondoko orubean. Iruñeko Udalak antolatzen du jaialdia, Iruñea NOLA? elkartearen eta Etxabakoitz auzoaren laguntzaz.\nIbaiertzean jaialdiaren bitartez lantzen dira musikak eskaintzen dituen aukerak komunitatea sortzen duen gizarte-ekintza hezitzaile gisa. Horregatik kontzertuak daude jaialdiaren agendaren barruan, baina ez bakarrik: lantegiak egiten dira eskola eta zentro komunitarioetan. eta esku-hartze artistikoak, espazio publikoan. Ibaiertzeaneko jarduerek komunitate-loturak eratzea dute xede nagusi, jarduerak non gauzatu eta auzo horietan, non gizarte-konposizioa oso anitza baita. Auzoetan bizirik dauden tradizio askotarikoak ezagutzea eta musika erreferente garaikideak bilatzea; horra jaialdiaren printzipio gidarietako bat.\nHezkuntza eta Kulturako zinegotzi ordezkari Maider Belokik, eta Iruñea Nola? elkartearen ordezkari Jennifer Chocarrok eta Luis Soldevillak aurkeztu dute antolatutako programazioa eta auzoan egindako esku-hartze artistikoa. Aurten, jaialdirako proposatu diren jarduera kultural eta artistikoez gain, Udalak Radio Patio Irratia programa abiatu du, beste auzo bat (une honetan Txantrea) eta beste biztanle-sektore bat ere, alegia, eskola-komunitatea, engaiatzeko (Radio Patio Irratia García Galdeano IPan gauzatzen ari da).\nIbaiertzeanen lehenengo edizioa Sanduzelai auzoan ospatu zen, Arga ibaiaren pasealekuan, Nafarroako etorbideko zubiaren azpian, 2017ko maiatzaren 15etik 20ra, musika-emanaldi, lantegi, zinema eta hitzaldiekin.\nIruñean, 2018ko maiatzaren 15ean\nHiri-lantegiak eta kaleko musika Ibaiertzean jaialdiaren bigarren edizioaren ardatz, ostiral eta larunbat arratsaldez, Etxabakoitz auzoan (66.5 Kb)\nHiri-lantegiak eta kaleko musika Ibaiertzean jaialdiaren bigarren edizioaren ardatz, ostiral eta larunbat arratsaldez, Etxabakoitz auzoan (164.84 Kb)


Herri Batasuneko Hautagaitza - Wikipedia, entziklopedia askea.\nHerri Batasuneko Hautagaitza\n(«Candidatura d'Unitat Popular» orritik birbideratua)\nGispert Enparantza, 4, 1. (Manresa)\nZinegotziak Kataluniako udaletan\nZinegotziak Valentziako Erkidegoko udaletan\nHerri Batasuneko Hautagaitza (katalanez: Candidatura d'Unitat Popular, CUP) Katalan Herrietako ezkerreko alderdi politiko independentista bat da, 1986ko abenduaren 14an sortua. Hiru katalan herrialde nagusietan hedatua dago, alegia, Katalunian, Balearretan eta Valentziako Erkidegoan.\nNazionalki, Ezker Independentistaren Udal-batzarraren inguruan koordinatzen da; han, erakundearen programen lana eta ideologia ardatzak eztabaidatzen dira, demokrazia partizipatiboaren sakontzea, berdintasun sozialaren hobekuntza, Katalan Herrien eraikuntza nazionala, garapen iraunkorrerako politikak, baita elkarte-sarearen sustapena ere. Bestelako alderdi politikoak ez bezala erabakiak militanteek eta ez politikariek jartzen dituzte. Modu horretan, alderdiak defendatutako demokrazia zuzena bermatzen da (adibidez, udal batzarretan erabakitakoa errespetatuz). Gaur egun, laurogei bat hiritan du presentzia, bai Katalunian bai Valentziako Erkidegoan.\n1.1 Herriaren Batasuna\n3.1 1986-1995: Sorrera eta gainbehera\n3.2 1998-2001: Vinaròsko manifestua\n3.3 2002: Vilafrancako deklarazioa\n3.4 2003: Udal hauteskundeak\n3.5 2004: «CUPekin, Ezker Independentista Europara»\n2009ko Ezohiko Batzar Nazionalean (Assemblea Nacional Extraordinària), La CUP, l'alternativa necessària (CUP, beharrezko alternatiba), modu honetan definitzen du bere proiektu politikoa:\n« CUP erakunde politiko eta asanblearioa da, Katalan Herri-mailakoa, eta, hirigintzan oinarriturik, Katalan Herri independente, sozialista, ekologikoki jasangarria, lurralde-orekatua eta patriarkaturik gabeko bat lortzeko helburuarekin lan egiten duena. »\nLa CUP, l'alternativa neccessària, 2009ko urtarrilaren 11a\nAldi berean, CUP, unitat popularraren bidez hainbat ideia defendatzen ditu:\nHerri katalanen eskubide politikoen defentsa: autodeterminazio-eskubidea eta independentziarako eskubidea, partaidetza-demokrazia eta Katalan Herrien osotasunaren batasunaren defentsa.\nLangile-klasearen eskubideen eta berdintasunaren defentsa: ondasunen birbanaketa, langabeziaren eta prekarietatearen aurkako borroka, zerbitzu publikoen defentsa, ekonomia-kontrolerako herri-mekanismoen ezarpena eta genero-berdintasuna bermatuko duten politiken inplementazioa.\nLurraldearen defentsa: suntsipen ekologikoen aurka, lurraldearen banaketa irregularraren aurka, betiere gutxi batzuen onuran, eta benetako garapen jasankor baten alde.\nIdentitate- eta hizkuntza nazionalaren defentsa: hizkuntza-batasuna, katalanaren ofizialtasuna lurralde osoan eta ehun kulturalaren indarberritzea Katalan Herri osoen zehar.\nHerriaren Batasuna[aldatu | aldatu iturburu kodea]\nHerriaren Batasuna (Unitat popular) kontzeptuak Salvador Allendek bultzatutako Txileko ezkertiar-alderdien aliantza politikoari egiten dio erreferentzia, non mugimendu transformatzaile sozialista baten bidez Augusto Pinocheten estatu-kolperaino gobernatu zuen. Beraz, unitat popular kontzeptua erreferentzia marxista argi bat kontsidera daiteke.\nLa CUP, l'alternativa necessària-n ere unitat popularraren inguruko defentsa plazaratzen da:\n« Herri Batasuna hainbat herri-mugimendu eta erakunde politiko ezberdinen elkartze baten moduan ulertzen dugu, sektore ezberdinetako langile-klase antikapitalistak barneratzen dituena eta aldarrikapen zehatz batzuk defendatzen dituena. [...] Herri Batasunak herri-mobilizazioa eta desobedientzia zibila batu egiten ditu, ekintza instituzionalekin batera, alderdi politiko bat baino gehiago izaten lortuz. Modu horretan, gizarte bateko alderdi eraldatzaile guztiak batzen dituen talde bat lortuko da, aldarrikapen zehatz batzuek programa baten azpian, alderdi bateko helburu eta elementu estrategiko zehatzak ahaztu gabe. »\nLa CUP, l'alternativa necessària, 2009ko urtarrilaren 11a\nAipatutako aldarrikapen zehatz horiek, kasu honetan eta modu laburrean, lehen aipatutako lau ideiak izango dira.\nKataluniako ezker independentistaren barruan, Herri Batasun kontzeptua lehen aldiz Lurralderako Defentsa-mugimenduak (Moviment de Defensa de la Terra edo MDT) garatu zuen XX. mendearen amaieran. MDTrako Herri Batasuna independentismoak bultzatu behar zuen herri-mugimendua zen, mobilizazioak eta borroka ideologikoa bultzatu behar zituena, bereziki herri-mailan. MDTak sei puntutan definitutako alternatibako aglutinazio politiko bat sortu nahi zuen: katalanen eskubide politikoen defentsa, langile-klasearen eskubide sozialen defentsa, lurraldearen defentsa, hizkuntzaren eta identitate nazionalaren defentsa, «errepresioaren aurka. Abertzale katalanen askatasunaren alde» eta «nazioarteko solidaritatea. Nazioen Europa baten alde ». Uste zuten hasiera batean praktika hau tokiko eta udaleko eremura mugatu behar zela eta proiektuaren fase berantiar batean, eta ez lehenago, nazio-eremura pasatzea.\nEndavant OSANek, 2001. urtean, bere Cap a la Unitat Popular (Herri Batasunerantz) dokumentuan kontzeptuaren berrikuste bat egin zuen:\n« Herriaren Batasunak gaur egunerako arazoetarako alternatiba berri bat planteatu behar du, Kataluniako errealitatera moldatua eta, aldi berean, betiko langile-borrokarekin talka egin ezin duena eta hauen interesekin identifikatzen dena; azken finean, borroka-potentziak handiena duten sektore baztertu berri hauekin. Orain arte egon diren akatsak konpondu jakin behar du, sozialismoa boterera iristean zuzenean aplikatu behar den zerbait moduan ulertu beharrean, helburu estatiko moduan, etengabeko transformazio-prozesu bat bezala ulertuz; mugitzen ari den eraikitze-prozesu bat bezala, gehiengoaren interesetan oinarriturik, benetako demokrazia izango dena. »\nCap a la Unitat Popular, 2001eko maiatzaren 12a\nEta Kataluniaren kasuan Herri Batasunaren borroka nagusia Kataluniako independentzia zela defendatzen zuen:\n« (...)Herriaren Batasuna bezalako proiektu bat, gure herriaren biziraupenerako irtenbide bezala independentziaren beharra defendatzen duena, Katalan Herrien osotasuna defendatzen duena eta gure hizkuntza eta gure kultura defendatzen dituena. Askatasun nazionalerako proiektu bat, ezeri ere ez uko egin edo amore eman gabe. Herriaren Batasunak ezin du soilik independentziaren beharra aurkeztu behar, baizik eta aplikagarria den estrategia bat ere, independentzia helburu duena; Kataluniako naziorako estatu propio bat lortzeko helburuarekin. »\nCUP alderdia erakunde asanbleario bat da eta, beraz, hierarkia gabekoa. Idazkaritza Nazionalak (SN; Secreatariat Nacional) alderdiaren egunerokotasuna kudeatzen du. 15 militantek osatzen dute, lau urtero kargua aldatzen delarik.\nAlderdia tokiko edo udaleko batzarrez (AL; Assemblees Locals) osaturik dago, lurralde osoan zehar hedaturik daudenak eta modu autonomoan funtzionatzen dutenak. BAtzar bakoitzeko erabakiak hiri edo herri horretako militantziak hartzen ditu. AL hauek hamahiru lurralde batzarretan (AT; Assemblees Territorials) taldekatzen dira, ez dutenak zertan ofizialki ezarrita dauden eskualde edo probintziekin bat etorri behar. AT hauen helburua AL ezberdinen koordinazioa erraztea da. bai eta nazio-mailako erabakien inplementazioa erraztea. Erabaki-organo gorena Batzar Nazionala da (AN; Assemblea Nacional), bere militantziak osatzen duena eta gai orokorren inguruko erabaki garrantzitsuenak hartzen ditu; hala nola, jarraitu beharreko lerro estrategiko eta taktikoak, Idazkaritza Nazionala hautatu, aurrekontuak onetsi, estatutu berriak onartu, besteak beste. ANa, gehienez, urtero aldatu beharrekoa da.\nHilero Kontseilu Politiko Nazionala (CPN; Consell Polític Nacional) deitzen da, AN arteko erabaki-organoa izango dena. Kontseilu honetan, AT bakoitzeko ordezkariak bai eta SNa bere osotasunean parte hartzen dute, non aurkeztutako posizionamendu ezberdinak eztabaidatzen diren eta, ondoren, ebazpen politiko bat onartzen den. ATko ordezkariek, halaber, ATan adostu den posizionamendua defendatu beharko du.\nEkintza Parlamentariorako Taldeak (GAP; Grup d'Acció Parlamentari), bestalde, Kataluniako Parlamentuan agertzen diren gaiak jorratzen ditu. Bertan, alderdiko AT guztiek dute bozeramaileren bat, bai eta alderdiarekin batera ekintza parlamentarioan parte hartzen duten beste erakundeek ere. Hilero biltzen dira. Aldi berean, Lan Taldeak daude ere (GT; Grups de Treball), non militante zein jarraitzaileek proposamenak aurkez ditzakete modu indibidualean.\n2016ko abuztuaren 6tik aurrera, Idazkaritza Nazionala hurrengoek osatzen dute: Quim Arrufat (Vilanova i la Geltrú), Natàlia Sànchez (Figueres), Lluc Salellas (Girona), Núria Gilbert (Sant Cugat del Vallès), Dani Corpas (Sant Celoni), Anna Gabaldà (Sant Pere de Ribes), Juanma Rojas (La Garriga), Elisabet Punset (Sacalm), Eduardo Càliz (Barcelona), Aida Sanuy (Alpicat), Ricard Torné (Olot), Laura Rafecas (Subirats), Xevi Generó (Manlleu), Albert Serrats (Bordils) eta Òscar Simón (Barcelona). 2016ko irailaren 21etik aurrera, halaber, SNaren bozeramailean Quim Arrufat eta Núria Gibert dira.\n1986-1995: Sorrera eta gainbehera[aldatu | aldatu iturburu kodea]\nErakundeak baditu oinarri moduan Francoren heriotzaren osteko lehenengo udal hauteskundeak, 1979an. Hauteskunde horietarako, erakunde ezberdin, garaiko gertakariekin oso kritikoak zirenak, hautagaitza independenteetan antolatzen hasi ziren. Laurogeiko hamarkadan, munizipalismoaren erreferenteak Sant Pere de Ribes-en eta Arbúcies-en gobernatzen zuten bi hautagaitzak ziren: Unitat Municipal 9 eta CUPA, hurrenez hurren. Bi hautagaitza hauetan oinarrituz, 1986an, MENeko (Ezkerreko Mugimendu Nazionalista; Moviment d'Esquerra Nacionalista) zein MDTeko toki batzarrek Ezker Independentistaren Udal Batzarra sortu zuten (AMEI; Assemblea Municipal de l'Esquerra Independentista), Masnou, Premià de Mar eta Salt herrietako udal hauteskundeetan hautagaitza independente hauek koordinatzeko eta bultzatzeko. Hauteskundeen ondorioz errejidore bat lortu zuten Masnou-n; Jaume Oliveras i Maristany.\n1991eko udal hausteskundeetan hautagaitza hauek berriro ere aurkeztu ziren Alcanar, Argentona, Banyoles, Manresa, Masnou, Valls, Vilafranca del Penedès eta Vilassar de Dalt-en. Hala ere, soilik bi errejidore lortu zituzten: Pere Bosch i Cuenca Banyoles-en eta bigarren errejidore bat Valls-en. Ondorioz, hurrengo urteetan, CUPeko hainbat errejidore, ex-errejidore eta kargu ERCn militatzera pasatuko dira. MENa ere beste alderdi batzuekin fusionatuko da (hautagaitza independente zein ICVrekin); MDTa, berriz, 1993ko Batzarraren ostean, Herriaren Batasunaren Batzarra bultzatzen du, Katalunia Askek bere hautagaitza propioak aurkezten dituen bitartean. Beraz, 1995eko hauteskundeetan ez da aurkeztuko CUP siglak aurkeztuko dituen hautagaitzarik.\n1998-2001: Vinaròsko manifestua[aldatu | aldatu iturburu kodea]\n1998tik aurrera, hainbat herri ezberdinetako ezker independentistaren taldeek (Biosca, Manresa, Navarcles, Sabadell, Salt, Torà, Valls eta Sant Pere de Ribes-eko UM9 alderdi politikoa (Unitat Municipal 9)) AMEIa berpiztu zuten. Benetako lehen bultzada 1999ko udal hauteskundeetan eman zen eta, handik gutxira, Vinaròsko manifestuak Candidatura d'Unitat Popular alderdiaren bultzada berria suposatu zuen.\n2002: Vilafrancako deklarazioa[aldatu | aldatu iturburu kodea]\n2002ko ekainaren 23an alderdiaren udal aldizkariaren (Unitat Popular) '0' zenbakia argitaratu zen. Aldizkari bertan, urte bereko abenduan, Vilafranca del Penedès-en batzarrean onetsitako asmo-deklarazioa argitaratu zen. Deklarazio honek, Declaració de Vilafranca (Vilafrancako deklarazioa) moduan ezaguna, CUParen handitzeari erantzuna emateko xedea zuen, bai eta alderdiaren helburuan epe ertainerako:\n« Hiri-mailako ezker independentistaren erreferentea izatea gauzatzea, bai eta langile-klaseko zein hiri-klaseetako sektore guztiena, betiere gure gizartearen transformazio sozialistaren beharraren eta marko politiko berri baten ezarpenaren beharren jakitun; eskubide sozialak, demokrazia eta gure herriaren askatasun nazionala bermatuko dituena. »\nHalaber, "udal-borrokako taldeekin" (grups de lluita municipal) kooperazioa defendatu zen, bai eta lurraldean zeharreko CUP ezberdinen koordinazioa eta elkarren arteko laguntza ere.\n2003: Udal hauteskundeak[aldatu | aldatu iturburu kodea]\nHausteskundeak bauno hilabete batzuk lehenago, alderdia erdi-mailako hirietan sartzearen ondorioz, Vilafrancako deklarazioan 50 bat hautagaitza aipatzen ziren. Hainbat komunikabideetan baikortasuna are handiagoa zen, zenbakia hirurogeita hamar hautagaitzetara iritsiz. Dena dela, errealitatea ezberdina izan zen. 2003ko maiatzaren 25eko udal hauteskundeetan 10 zerrenda aurkeztu ziren, CUP moduan, eta beste 8 beste hainbat plataformekin batera, koalizioan. Hauteskundeen ondorioz formazioak 4 errejidore lortu zituen bakarka aurkeztutako zerrendetatik: bi errejidore Torà-n eta errejidore bana Vilafranca del Penedèsen eta Vallsen. Aldi berean, aipatu berriko plataforma horietan ere errepresentazioa lortu zuten: Sabadell (2), Salt (1), Sant Pere de Ribes (5), Ripollet (6) (ERC eta EUiA-rekin batera Col·lectiu Obrer i Popular (COP) izeneko plataforman), Viladamat (1), Cerdanyola del Vallès (1), Sallent (2) eta Arbúcies (3).\nEmaitza hoberenak Vilafranca del Penedès eta Sallentekoak izan ziren; izan ere, lehen aldiz erdi-mailako hirietako udaletan sartzea lortzen zuten. Aldi berean, Vallseko errejidorea berriro lortu egin zuten. Vallsen, diskurtsoa hirigintzaren eta parte-hartze demokratikoaren inguruan egin zen (bertako zerrenda gehien bat emakumez osaturik baitzegoen). Viladamaten, adibidez, lehen aldiz sartu zen alderdia udalean eta Salten, berriz, nahiz eta boz-kopurua emendatu, ez zen nahikoa izan bigarren errejidorea lortzeko. Viladamateko zerrenda gazteez beteta zegoen, zaharrenak 25 urte baino gutxiago baitzituen.\nMataró eta Vic bezalako hiri ertainetan CUP alderdia lehen aldiz aurkeztu zen. Bertan, 1.170 eta 605 boz lortu zituen arren, hurrenez hurren, udalean ordezkaritzarik lortzeko gutxiegiak izan ziren. Manresan ere, 1999an AUPak (Assemblea d'Unitat Popular) lortutako boz-kopurua ia bikoiztu zuten arren -1.114-, ez zen nahikoa izan. Navarclesen, amaitzeko, hautesleen %6.02aren babesa lortu zuen arren, ERCrekin koalizioa berrargitaratu ez zenez, boto gutxiren faltan ez zuten errepresentaziorik lortu.\nBestalde, emaitza negatiboak ere pairatu ziren 2003an. Toràn, 1999rekin alderatuz, 31 boz eta errejidore bat galdu zuten. Arbúcies-en, udala galdu zuten, 24 urteren ostean, ERC hiri-koaliziotik irten eta bere kabuz aurkeztu zelako, hausteskudeak irabaziz. Dena dela, Toràn, CUParen eta Independents per Torà (InTo) alderdien arteko itun batek CiU udaletik kanporatzea lortu zuen, hilabete gutxi batzuk iraun zuena soilik, InTo-n eman ziren barne-arazoen ondorioz. Sabadellen ere, ICV-EUiA Sabadell-eko hautagaitza popularretik irten zenez (L'Entesa per Sabadell; Sabadellerako akordioa), 8 errejidore galdu zituzten 2003an, 1999arekin alderatuz (10-2). Modu horretan, Xavi Oca (CUP), zerrendan hirugarrena, kanpo geratu zen.\nBakarka aurkeztutako hautagaitzak:\nManresa 1.114 3,55 0\nKoalizioan aurkeztutako hautagaitzak:\nRipollet CR - Acord Municipal 3.827 27,05 6\nSallent RCD - CUP de Sallent 563 13,62 2\nViladamat EPM - CUP de Viladamat 50 17,24 1\n2004: «CUPekin, Ezker Independentista Europara»[aldatu | aldatu iturburu kodea]\nWikimedia Commonsen badira fitxategi gehiago, gai hau dutenak: Herri Batasuneko Hautagaitza\n(Katalanez) Webgune ofiziala\nHerri Batasun Hautagaitza\nOrriaren azken aldaketa: 16 maiatza 2018, 21:58.


Ekintza ugari bularreko minbiziaren aurkako astean\nUrriaren 19a Bularreko Minbiziaren Aurkako Nazioarteko Eguna dela-eta ekintza ugari antolatu ditu Hondarribiko Udalak aste osorako.\nSaindua Gaztelekua itxita estalkiaren azpia aztertu bitartean\nSaindua Gaztelekua itxita egongo da eraikinaren estalkiaren azpiaren egitura aztertzen den bitartean.\nKukai dantza taldearen 'Erritu' obra Hondarribian estreinatuko da igandean\nIgandean 19:30ean Itsas Etxea Auditoriumean Kukai Dantza Taldearen ikuskizun berriaren estreinaldia egingo da Euskal Herrian.\nRamon Iribarren pasealekuko haur parkean hobekuntzak egiten ari da Udala\nAste honetan hasi da Udala Ramon Iribarren pasealekuko haur parkeko lurra aldatzen. Obrak bi aste iraungo du eta aurrekontua 40.000 eurokoa da BEZ barne.\nBeren jarduera gizarte zerbitzuen esparruan garatzen duten elkarteentzako laguntzak deitu ditu udalak\nEskariak aurkezteko epea azaroaren 3an amaituko da\nHondarribiko mintzalaguna, EGIN JAUZI!\nIzen ematea zabalik urriaren 15a arte\nOrrialdea 31 nondik 67\n451 - 465 erakusten 1.000 emaitzetatik.


Hainbat proiektu gauzatzeko kreditu aldaketa onartu du Udalak - Lasarte-oria - Txintxarri.eus\nHainbat proiektu gauzatzeko kreditu aldaketa onartu du Udalak\nNerea Eizagirre 2020-04-30 15:30\nLandaberri Zubieta eraikineko aldapako konponketa egiteko dirua bereizi da, besteak beste.\nEtxealdi egoera dela eta, telematikoki egin du gaur ez ohiko udalbatzarra Lasarte-Orian. Berrogeialdiari aurre egiteko laguntzak eta udal gobernuak “beharrezkotzat” dituen proiektuetarako diru partidak zehaztu dituzte\nUdalbatzar berezia izan da gaur sarean. Egoerak baldintzatuta, telematikoki bildu dira Lasarte-Oriako udalbatzako kideak. Hainbat batzarkideri arraroa egin zaie pantaila bati hitz egin beharra. Antolakuntza azalpen batzuk eman eta soinu arazoak medio, batzarra aurrera atera da. Besteak beste, Lasarte-Oriako udalbatzak 2019 urteko soberakinekin hainbat proiekturako dirua gordetzea onartu da, PSE-EEren aldeko bozkekin. Beste udal taldeek abstentziora jo dute.\nLasarte-Oriako Gobernu taldeak 2019 urteko soberakinaren 2,5 milioi erabiliko ditu hainbat proiektu gauzatzeko. Alkateak azaldu duenez, COVID-19a dela-eta, 2020 urteko aurrekontuak, “guda” aurrekontuak izango dira. Gipuzkoako Foru Aldundiarekin izandako bileran, Funts forala %20-25 jaitsiko dela iragatzen duela jakitera eman zien. Horregatik, aurrekontuetan gastu korrontea jaisten saiatzen ari da Gobernua. Gainera, Udalaren sarreran beherakada aurreikusten da eta eskaini ez diren zerbitzuen kuoten itzulera ere kontun hartu behar dute. Horren guztiaren ondorioz, inbertsiorik egiteko ez litzateke dirurik egongo eta 2019 urteko soberakinari esker, Gobernuaren ustez beharrezkoak diren hainbat proiektu aurrera eraman ahalko dira.\nEz dute soberakin osoa erabiliko. 2019 urtean, 6 milioi euroko soberakina izan zen. Milioi bat aurreko legealdietatik pendiente geratzen diren ordainketak egiteko erabiliko da eta 2,5 milioi eurolp poltsa utziko da, sarreren jaitsierek sortu ditzaketen ezbeharrei aurre egiteko.\nGainerako 2,5 milioiak, besteak beste, honako proiektuetarako erabiliko da:\nLandaberriko aldaparen konponketak\nIkastetxeetako margoketa lanak eta hesi konponketa\nManuel Lekuona kultur etxeko teilatuko sabai-leihoaren konponketa\nBrunet poligonoaren asfaltzatze lanak\nZatarain auzo goikaldean ura egoteko lanak\nUrdaburu eta Isla plazako haur parkeen konponketa\nMichelin fabrika ondoko pilotaleku txikiaren konponketa\nOriako pilotalekua margotu eta argiteria aldatzea\nIrisgarritasun arazoak dituzten eta igogailua jarri behar duten etxebizitzentzat laguntzak\nZerbitzu publikoetako eta hirigintzako proiektuetarako poltsa\nUdalaren kudeaketa hobetzeko azterketa\nAlkateak azaldu duenez, Udaleko teknikariei ezinbestekotzat zituzten proiektuak aurkezteko eskatu zitzaien eta horietatik udal gobernuak beharrezkotzat jo dituenak aukeratu ditu.\nOposizioko alderdiak bat etorri dira haien abstentzioko arrazoiak eskaintzean. Lan horietako asko beharrezkoak direla onartu dute alderdi ezberdinek. Lehentasunik ez duten edo atzeratu daitezkeen proiektuak aukeratu dituela ere nabarmendu dute.\nJon Martin EH Bilduko bozeramaileak, gainera, erabakia PSE-EEk bakarka hartzea salatu du eta larrialdi mahai bat sortzeko eskaera egin dio udal gobernuari. “Hori izango litzateke leku egokiena udalak eta agente ezberdinek elkarlanean egoerari erantzuteko”.\nEAJren izenean Jon Antxordokik udalak neurri guztien berri eman arren, sail batzuetako laguntzei buruzko informazio eza salatu du.\nEta diru kupuru horren barruan, COVID-19ak sortutako egoerari aurre egiteko 770.000 euroko laguntza txertatzea ere onartu du Udalbatzak.\nLaguntzaren banaketa honakoa izango da:\nCOVID-19aren ondorioei aurre egiteko bulegoa: 100.000 euro\nLangabeei, ABEEE egoerandauden langileei edo autonomoei laguntzak: 400.000 euro\nKomertzio, ostalari eta zerbitzuei laguntzak: 125.000 euro\nHerriko komertzioetan erosketak egiteko bonoak: 125.000 euro\nIkasturte hasierako materiala erosteko laguntza: 20.000 euro\nGai honek oposizioko alderdien onespen gehiago izan du. EH Bildu eta\nELOP Elkarrekin Lasarte-Oria Puedek alde egin baitute. EAJ abstenitu egin da.\nEH Bildu eta ELOP Elkarrekin Lasarte-Oria Puedek beharrezkotzat jo dituzte laguntza horiek egoerari aurre egiteko, baina gabezi batzuk daudela zehaztu dute.\nEH Bilduk laguntza horiek beste alderdi edo eragilerekin bildu gabe onartu direla salatu du. Laguntzen banaketa sistemak kezka sortzen diela ere onartu du alderdi abertzaleak. Eskaerak iristen diren ordenaren arabera egiten badira, EH Bilduren ustez, ez dago bermerik gehien behar dutenek laguntza horiek jasoko dituztela jakiteko eta Eusko Jaurlaritzaren autonomoen laguntza eskaera jarri du adibide gisa Jon Martin bozeramaileak.\nHonez gain, herriko etxe guztietara laguntzen berri iritsi beharko litzatekeela uste du alderdiak, “ez litzateke GAOn edo udal webgunean bakarrik argitaratu behar”.\nAzkenik, laguntza plan honetan Lasarte-Oriako komertzioen aldeko ekimen bat dagoenez. Horiekin ekimena nola gauzatuko den adostea eskatu du Bilduk.\nELOP Elkarrekin Lasarte-Oria Puedek ere laguntzen banaketa moduan ditu zalantzak. “Herritarrei laguntzak iristea beharrezkoa dela uste dugu. Baina kezka dugu banaketa hori nola gauzatuko den zehaztu ez delako”.\nEAJk, berriz, kezka bera eta udalaren erabaki azkartasun eza aipatu ditu bere abstentzioa azaltzean. Alderdi jeltzaleko bozeramaile Jon Antxordokik udalak aurrera eramandako neurri guztien berri eman diela jakitera eman du. “Kasu askotan, ados egon gara hartutako neurriekin, eta, beste batzuetan, uste dugu egindako lana hobea izan zitekeela, adibidez, udaleko bitarteko digitalen bidezko komunikazioan. Gaur egun, Udalaren webgunean COVID19ren egoeraren berri emateko atal espezifikoa eguneratu gabe dago martxoaren 25etik”.\nEgoeraren aurreikuspenak erakunde guztiei gain egin diela onartu arren, Udalak erabakiak hartzerakoan azkartasun gehiagoz jokatu behar zuela adierazi du Antxordokik. “Erritmo handiagoa gustatuko izango litzaiguke erabakiak betetzeari dagokionez, alarmaegoerak alkateei hainbat neurri onartzeko eskumenak eman baitizkie. Gaur egun, 100.000 euro jarri ditugu mahai gainean COVID19 bulegoa martxan jartzeko, eta 670.000 euro familiei, saltokiei, ostalaritzari eta enpresei laguntzeko, baina oraindik ez dakigu nola izango diren diruak banatzeko arau guztiak”.\nEz dira bi puntu horiek mahai gainean jarri diren bakarrak.\nKontu-hartzaile jaunak aurreko ekitaldian egindako erreparo-txostenen kontu ematea ere egin da.\nEH Bilduko Jon Martin Tejeriak bi eskaera egin dizkio Gobernuari horren harira. Batetik hainbat zerbitzuetako kontratu txikiak enpresa berdinei ematen zaizkiela-eta, horiek egunean jartzea eskatu du. Bestetik, Lurraren udal patrimonioan 2,5 milioiko galera dagoenez, udal patrimonioaren oreka mantentzeko planik baduen galdetu du.\nAgustin Valdivia alkateak erantzun dio EH Bilduko bozeramaileari. Alkateak onartu du hainbat kontratuen luzapena ez dela regularra eta batzuk metatu duten diru kopuruarengatik lizitaziora atera beharko liratekeela. Eta gogora ekarri du, iaz tekniko bat kontratatu zela kontratu guztiak gainbegiratu eta ahal diren zuzenketa guztiak zehazteko. Moldaketa horiek aurten egitea aurreikusten dutela nabarmendu du alkateak.\nLurraren udal patrimonioaren galderari erantzunez, alkateak hurreno aurrekontuetan aztertu beharreko kontua izango dela azaldu du. Aurretik, kontu-hartzaileak zehaztapen bat egin du. “ez dago legerik non udal patrimonio hori zein epetan orekatu behar den zehazten duenik, beraz, hurrengo urteetako aurrekontuetan orekatu daitekeen galera bat da”.\nUdalaren 2019 ekitaldiko aurrekontulikidazioaren berri ere eman dute. Likidazio hori Alkatetzaren 2020ko martxoaren 27ko ebazpenaren bidez onartu zen.\nHau guztiaz gain, hainbat batzarkideek eskerrak eman dizkiete herritarrei, udal langileei eta egoera honi aurre egiten ari diren osasun langileei.\nJon Antxordoki EAJko bozeramaileak Atsobakar zahar egoitzeko langileei ere egin die aipamena, “Beren ahaleginari eta profesionaltasunari esker lortu baitute Atsobakarrek COVID19 kasurik ez izatea”.


Alboan | Garapenerako lankidetza, ALBOAN\nAuthor Archives: Alboan\nSeihilabetekaria da, elebitan eta doan argitaratzen da. ALBOANek justiziarako espiritua duten herritarrak hezteko egin duen apustuaren eraginez sortu da eta egungo testuinguruan bideragarriak diren hezkuntza estrategiak proposatzen ditu, eta gogoetarako eta ekintzarako sareak sortzea du xede.\nBatez ere hezkuntza komunitateari dago zuzendua, eta bere sail finkoen artean ditu, hezkuntzako albisteak, proposamen pedagogikoak eta elkarrizketak.\nNº 6 – Edukalboan “Gatazken kudeaketa positiboa” >\nGatazkari eta haren kudeaketari eskainia da Edukalboanen zenbaki hau. Gatazken kudeaketa positiboa bizitza sozialaren zati garrantzitsua da, txikitatik eta, jakina, eskolan landu beharrekoa. Hemen aurkezten ditugun esperientzia eta metodologiek etorkizunean gatazkei konstruktiboki aurre egiten ikasten laguntzea dute helburu.\nThis entry was posted in Hezkuntza and tagged aldizkaria, Gatazken kudeaketa, Hezkuntza on 31 October, 2012 by Alboan.\nFe y Alegría Perú-ren asmoa zera da: kalitatezko hezkuntza herritar guztiei zabaltzea. Baloreei garrantzi handia ematen dion hezkuntza. Pertsonen jarrerak eta gaitasunak interesatzen zaizkigu. Herrialde mailan 83.000 ikasle ditugo oinarrizko hezkuntzan. Hirietaki zonalde marjinaletan bizi diren haur eta gazteei hezkuntza ematen diegu. Azken urteetan goi mailako hezkuntza teknikoa lantzen aritu izan gara. Goi mailako instituo teknologikoak behar ditugu herrialdearen garapenerako behar ditigun profesionalak hezteko.\nThis entry was posted in Bideoak and tagged Fe y Alegría, garapena, Hezkuntza, kalitatezko, Perú on 14 June, 2012 by Alboan.\nKalitatezko hezkuntza goiztiar baten alde\n“Eskubideak hasieratik. Kalitatezko hezkuntza goiztiarraren alde”, lemarekin, Hezkuntzaren Aldeko Munduko Kanpainak aurten ere konbokatzen gaitu pertsona guztientzako kalitatezko hezkuntza baten alde mobilizatu gaitezen. Oraingo honetan, haurtzaro goiztiarrean (0-6 urte) fijatzera inbitatzen gaituzte, non oso gutxi aurreratu den azken urteetan.\nSartu gure Webe orrian datu gehiagoren berri edukitzeko eta apirilaren 23tik 29era aurrera eramango diren mobilizazio printzipalen leku eta ordua ezagutzeko!\nInformazio gehiagorako kontsultatu kanpainaren Web orria edo hurbildu gure egoitzaren batera.\nThis entry was posted in Hezkuntza and tagged alboan, Eskubideak hasieratik, Hezkuntza, Kalitatezko hezkuntza goiztiarraren alde on 23 April, 2012 by Alboan.